Indiana Ramkulh ih Vancungmi - Chinland Today Media\nDecember 2, 2013 3:46 pm·1 comment\n1960 kum, September thla, zing khat cu naute rilrawng paruk awn-au ah ka hung tthangharh. Ka kut ah paisa pia (cent) 75 lawng a um. Nautepawl ih pa cu a tlan hlo zo.\nMipa naute pawl cu thla thum ihsin kum sarih tiang an si. An farnu cu kum hnih mi a si. Anmah hringtu Pa a um caan cu an thinphan caan a si ko.\nKotka lamzin lung hrawl lakih an Pai’ mawttaw ke ttaya (tire) awn an theih vete’n ih-khun hnuai ih relh ding in an zuang an phar ttheu. An Pa cun innsang in-ei le thil ttul leinak ah dollar 15 lawng a tan ttheu.\nTu ahcun nautepawl tlansan ding in a liam hlo zo. Vuakawknak cu a um nawn lo ding. Asinan ei ding khal a um lo ve cih. Culai ah khan Indiana ramkulh thlanglam hmunram ah zatlang kilkhawiawknak a rak um tla a si thei men nan, kei cun khuitawk hman ah ka rak thei dah lo.\nNautepawl cu a thar vek rori si ding ko in ka khawlhfai hai hnu ah, keimahte tuah mi thuamhnawpawl thawn a ttha theibik in ka thuam hai. Cuihnu ah mawttaw tlap tthiangtthiang zo pakhat sungah toter khawm in, mawttaw cu ka mawng suak. Hnattuan hawl tum ka si. Kan pasarih cun hnattuannak hmun, dawr, le rawl dawr hmuahhmuah kan hrawh suak thluh. Asinan kan van a ttha ta lo.\nMi pakhatkhat hnenah hnattuan zir ka duh thu simaw, hnattuan ngah ka duh thu simaw, ka sim lai ahcun nautepawl khal awn-ai lo in daite’n an rak um. Cutin hnattuan cu kan hawl vivo. Asinan kan van a ttha thei cuang lo.\nA netabik ah khawpi ihsi peng malte hrawng a hlatnak hmun ih, rawl dawr hlun zet pakhat ah kan feh. Cui’ rawl dawr cu mawttaw cawlhhmun ih tuah mi a si ih, Leeng Tumpi (Big Wheel) tiah an ko.\nA neitu pitar Granny cu nautepawl bih ding in sangkate ihsin a rung daak phahphah. Zan nazi 11 ihsin zinglam nazi pasarih tiang a rawl dawr kiltu ding minung a rak ttulhai lai kherkher a si. Nazi pakhat ah cent 65 ih kan relrem hnu in, tuizan ihsin na ttuan cih thei tiah i sim.\nInn ah tlan tlung in kan hmuan thlang ih nau-umtu pakhat ka vung ko. Ka inn ih sofa par ah zan khat dollar khat hlawh ih ra riak ding in ka vung sawm. Zan hnipuan thawi’ hung soh ih, naute itthat zo pawl kilkhawi men a si ruangah a hrangah a remcang ve ih, ttuan khawm ding in kan relrem cih mai.\nCumi zan ih nautepawl thawi’ thla kan cam tikah, Nunu hnattuan ngah ding ih in bawm ruangah Pathian hnenah lungawithu kan sim. Cutin Leeng Tumpi rawl dawr ahcun hna ka ttuan.\nZingpit ih inn ka tlun tikah nau-umtu cu dollar khat pe in ka tlunter ttheu. Dollar khat cu rawl leitupawl in laksawng ih in tthen mi paisa hrek tluk hrawng a si ttheu. Ni a liam vivo tikah ka hlawhman ttawnttaite ei heutu ding thil dang a um lala. Ka mawttaw tarte ih kepawl khal in ttawnttaih lam an rak pan vivo hi a si. An paa vivo ih an tlek thok thlang. A pop an um ruangah hnattuan ka feh zawng ah thli thunter ta a ttul ih, inn ka tlun zawng khal ah thunter sal a ttul ringring.\nNikhua thim muammi deuh ni khat cu tlun tum ih ka mawttaw lam ka pan tikah ka mawttaw dunglam ahcun mawttaw ke ttaya thar pali an rak um. Indiana ramkulh ahhin vancungmi an um si pei maw? Ka mang a bang zet. Cutin mawttaw tuahnak hmun pakhat thawn relremnak pakhat ka tuah. Ka mawttaw ttaya hlun pawl a thleng man ah, kei in a dawr cu ka thenfai ding ti’n. A dawr zial bal zetzet ka rawt caan cu mawttaw ttaya a thleng caan hnakin a rei sawn ti khal ka mang lai.\nTu ahcun zarh khat ah zan nga si nawn lo in, zan ruk ka ttuan ngah thlang. Asinan sumpai daihcang ka nei thei cuang lo. Christmas a ra thleng thlang ding ih, nautepawl hrangah thillemte lainak ding paisa ka nei thei lo ding ti ka thei cia.\nRong sen a um mi burte pakhat ka hmu ih, thillemte tthenkhat cu ka ceibawl ttha sal. Cutin, Christmas zingah Christmas Putar (Santa Claus) in nauhakpawl pek ding thillemte a neihtheinak dingah inn hnuai ah ka thup hai. Hnipuan hrang khal ah khawruah a har fawn. Mipa nautepawl ih bawngpi cu ka belhnak an tamtuk zo ruangah, tui hnu rei lo te ahcun belh theih rual khal an si nawn lo ding.\nChristmas Hmuah Zan ahcun Leeng Tumpi rawl dawr ih a ra ttheu tu pawl cun coffee an ra in hai. Cu pawl cu truck mawttaw mawngtu Les, Frank le Jim, le cozah ralkap Joe tipawl an si. Awnmawi tumthiampawl khal an ra lawk. Ni a suah hlante ah dawr ih totupawl cu an tlung sal hai. Nazi pasarih a kim ih ka tlun a cut vete’n tlung ding in ka zuangphar cih.\nNauhakpawl rak tthang hrih hlah hai she tiah duhthu ka sam. An tthangh hlan ah inn hnuai ih ka ret mi thillemtepawl Christmas thingkung par ih ka tar man a ttul. (Lamzin sir, hnawm hlonnak kiang ih sidar thing fatakte pakhat hau in Christmas thingkung kan tuah ve.)\nKhua a vang fiang hrih ciah lo. Asinan ka mawttaw sung ahcun thil dang an um vekin ka hei hmu. Ziangvek thil danglam ha um ding? Rel theih cu a si mai lo. Mawttaw kiang ka va thlen vete’n mawttaw sangkate khatlam ihsin ka vun bih lohli. Cuvete’n ka mangbangtuk ah ka khabe a tla hnuaphni vek in ka thei. Ka mawttaw hlunte khat in thilfun phunphun in a rak khat thluh. Mawttaw mawngtui’ tonak lam ih um sangka cu ka ong lohli ih, tthilhtthiam in mawttaw dung lam cu ka zoh.\nA tluntabik ih um mi thilfun cu ka hei dawh ih ka ong. A sung ahcun nauhak jean thuamhnaw tampi, a tum le te a phunphun an rak um! Thil fun dang ka zoh lala: a sung ahcun jean hnipuan thawi’ hruh kop ding mi kor (angki) phunphun a rak um lala. Cu thluh in thilfun dang tthenkhat khal ka vun ong. Sahpian tivek, inn ih hman mi thil phunphun, mutthai le banhla tivek thil dang a phunphun an rak um hai. Rawh hmin cia mi arsa, burte sungih ret mi suan hmin cia hanghnah hangrah le aalu pawl khal an um. Ei ttha ci tintian a si ko. Inn le hnipuan thenfainak ding thil ttul phunkim khal an um. Truck mawttaw lemte panga le naute lem mawi zet pakhat khal an um.\nCui ttum, kaa dam sung ih Christmas Ni mangbangzabik ah, inn zin ih ka mawttaw ka mawn lai ahcun lungawinak ruangah ka mitthli an tla rero.\nCui Christmas Ni, zingpit sunglawi ih ka fanaupawl lawngawi mithmai khal kha ka hngilh thei dah lo ding.\nA si ko. Kan dunglam kum reipi ih Demcember thla ahkhan Amerika Dingkhawm Ram, Indiana ramkulh ah vancungmi an rak um ih, Leeng Tumpi rawl dawr ah an rak ceng ttheu.\n(Christian Life Stories ihta)\nRevival Hrang Pathian Hman Mi Evan Robert\nKa Lo Hngak Ding (Part – 24)\non April 2, 2014 at 12:40 pm\nA tha taktak c a siar nuam ka ti na sa ve tam deuh in a um lai ah cunka siar peih lai


Burma Ram Feh Dan Ding Part 111 - Chinland Today Media\nBurma Ram Feh Dan Ding Part 111\nJesuh Khrih Ram Kan Tikauh A Tul\nBurma ram ah Christian ziangzat hrawng an um ke ti ih ka suh tikah a thei ngai ngai an um lo.Hihi a zat tak tak kan theih thei lo ding ih tuahtu pawl an um tiin a ruah theih.Burma ah Muslim hi 5% an si. Ziang khal le 4% ihsin 6 % kar lak cu kan si ko ding.Muslim ngheh zet nak Malaysia ah Christian 8 % lai an um ih cu ti tho tho in Muslim ram tum bik Indonesia khalah Christian 10 % an um ban.South Korea khi cu le Chrstian an tam law law ih 25% lai an si.\nMidang pawl Chriatian ih tuah a tul nak cu, (1) nak ah thlarau hlo hawl, Jesuh ih rundamnak ih thlen le ( 2) nak cu Christian an pun cun tui a um cia Christian pawl an him deuh phah ding ih cui tlun ah Burma ram ih Christian state le Christian miphun pawl an cak phah deuh ding Kawl ( Burman ) Bhuddist rori tla cu Christian ih tuah a harsat zia ka hnek ih thei tampi nan um.Kawl si lo mi pawl hnen ah Christian kan tuah a tul tinak ah a cang.Kan Chin state sung kan zoh ah cun Teddim ram ih Pau Cin Hau pawl rel tel lo cun Northern Chin state tla cu 95 % hrawng cu Christian kan si thluh zo.A si nan Mindat le Paletwa ah Christian lo an tam tuk lai.Chin state ram sung hman ah mi 50,000 lai cu Christian an si hrih lo tinah a si hi.Mindat Bhuddist rori pawl khal hi an duhaw zet ding ih,Christian pawl hi ziang khal ah in siar lo a titheih ding\nAso – Chin pawl an za ten ziangzat cekci an um ti ka thei lovi, 800,000 tal cu an um teng teng ding.Himi lak ah 20 % hman Christian an si ke maw.50% hrawng cu Bhuddist an si a zum um.Aso Chin Bhuddist pawl khal Bhuddiat si zo na na na cu Christian ih lak let a har nasa ke.A si nan an nih cu Chin an ti awk ruang ah mal te cu a zia um ding.\nCule Arakan ( Rakhian ) state khi zoh sehla, kan Laimi khi tawk ih missionary tuan pawl hi Rakhian Bhuddist lak ah an tuan thei lo tluk a si.Rakhian pawl hi Kawl pawl hnak hman ih Bhuddist si hmaisa an si ih an duhaw tuk,Rakhian sicun Bhuddist si ding ti aw pawl an si.Cui ruang ah Rakhain ih Lai missionary pawl hin Aso Chin le phunhnam te nau dang pawl lak ah hna an tuan a si.\nKaren pawl hi tulai ih an statitics ka thei lo nan a tlang pi in hi ti in a ti theih men ding.33% cu Christian,33% cu Bhuddist le 33% cu rai bia,sakhua nei lo ah an cang ding.Karen pawl hi million 4 tlun an um tik ah Christian khal Bhuddist khal an tam nasa.An Christian pawl in le cu ti tuk in hna an tuan si lo.Laimi Pathian hna tuan pawlle in nau tat si.A awl lo nasa.\nShan ramah mi phun hrek khat lak ah Christian ih lak awl mal te te an um lai kei,Burma Naga pawl lak khalah hna tuan ding cu a um lai ding.Khat lam khat lam in nawr sin sin seh la, zum tu thar hi kum 15 sung ah million 1 tal tuah thei seh la,cu ti a si cun kum 2025 hrawng ah cun Burma ih um pawl ah 8 % te tal cu Christian kan si ko ding.Tuan leh tan nasat a tul nasa lai a si hi.\nIndia ram ah a zate ah Christian hi 3% hrawng an si ih, Kerela ah cun 25% an si thei.Mizoram vekah cun 90% lai an si.Hindu tamnak Tamil Nadu le Andra Pradesh ah cun 6 % lai an kim ih,politic khalah an thupit phah.Andra ih an chief minister hlun pakhat tla cu Christian a si ih a rak lar zet.Christian malnak Orisisa le Rajesthan ah cun Chriaitan hi 1 % hrawng lawng an si ih,hremnak tla an tuar theu.Himachal Pradesh khal ah 1% an si ih,Chriaitan pawl cu vansiat an tuar khal le a cozah bomnak an ngah lem lo.Democracy India ram khal ah tui a um cia Chriaitan pawl himnak ding ah le Jesuh ih duhdawtnak theih tir ding ah Chriatian thar tuah a tul nasa.


Burma Ram Feh Dan Ding Part 100 - Chinland Today Media\nBurma Ram Feh Dan Ding Part 100\nRam le Miphun Hrang Hnatuan Kan Rak Tum Dah\nKan ca ngan cu tu ah Part 100 kan thleng ta riai ih hi ti vek ih ngan thei ding ih in tuah tu hi Pathian a si ih Pathian hmin thangthat in um ko seh.A pahnihnak ah a siar tu pawl ih tha pek nak ruang ah a si ih a rak siar dah tu hmuah hmuah tlun ah lungawi thu ka lo sim.\nRangoon ih Pastor Caleb Lal Tin Hrem kha in rak nghak hram hram leh hrih seh la,part 110 nak hrawng ah cun a cem teng teng ding ih,amah in ca uk in tuah sak ding.Tu ih sin Saya Caleb tlun ah lungawi thu ka sim lawk.\nKan dung kha Rangoon university ka rak kai thu a si ih tui tum ah cu cu kan peh ding.Ka ngan zo vek in kei kha Eco. hman ah co-operative lam ka si ih kha lai 1972 kha rampi ralkap a cozah ih co-operative a uar ciamco lai a si.Kan tlawng suak pawl cu Phawnggyi ih thla 6 training hnu ih cooperative Dept. ih officer te nau tuan mai ding kan si.A si nan kei cun a ra um mai ding dan pi ( constitution ) hmang ih politic ih kan ram hrang ih hna tuan ka duh ruang ah a cozah hna cu tuan lovi,politic ti ding in kan ram ah ka kir.\nBurmese Way to Socialism danpi in 1974 ah hrilawk a si ding ih a hlan ah kum 2 hrawng can ka nei.Cumi pawl cu hnawh khat ding in Lumbang khua ih affiliate high school ah degree ngah teng teng ih teacher tuan a tul an ti ruang ah ka hmin va pek nak men ah Lumbang ah thla 2 ka va um.Ka tlun zik ah vok in thah ih Ks. 200 ( kha lai ah cazi in Ks 160 an hlawh ) in pe nan sum cu ka la lo.Tu tiang in high school diktak an run ngah.Nikum USA ih Saya Thawng Cung Delhi a rak lai ah a nih cun kei kha Lumbang rak bom tu na si i ti phah.\nHimi hnuah Tlauhmun khal ah phun 8 din nak ding in degree ngah pakhat ih hmin pek a tul ruang ah Cerhmun kan khua ih riak cing in,nitin a suk a so peng 2 feh in hlawh nei lovin Tlawuhmun tlawng ah thla 1 ka va bom.\nHimi hnu ah Khuangli in affiliate middle school ah hmin in pek sak aw in ti ruang ah ka ve feh ve.\nCule politic lam ah,1974 ih Burma ram pum parliament hrilawk nak ah MP 480 lai in bial an nei ih,Falam in MP 2 co in Falam east le Falam west ti a si.Falam west lam ah hin Argi.Dept. zipeng tuan lai Pu Ngun Luai cun MP cuh a tum.Kei kha Falam party zung cun State level ( Mizoram ih MLA ) ding ah in recomend nan Rangoon central cun a kum a nauhak tuk in ti ih in hnawl.Cumi cing ih independent ih ding ding cu full time ka ngah lo ding ti ka thei.Cumi lai fang ah Relsing,Khuangli-Losau S.Dihai lam in state level ah Pu Ral Sai Lo feh seh ti an duh.\nHi khua aiawh pawl cun kei cu in sut ih,state ( pine ) ih na duh ah cun nang mah kan lo bom ding ih Pu Ngun Luai kan bom lo ding,a si nan na duh lovi Pu Ral Sai Lo na ken ding cun Pu Ngun Luai MP ah kan bom ding in ti ih,Pu Ngun Luai rak bom uh ka ti.Pu Ngun luai hin a bial hmun dang ih si cun bom tu a nei tha tawk nan kei mah ih Pu Ral Sai Lo ka ken nak hi a tlin thei nak ah a rung cang.Cu ti cu Burma ram pumpi ih BSPP party pi ih candidate si lovi candidate rak thleng thei nak cu Burma ram MP bial 480 ah Falam West lawng a si.Himi thu hi kim zet in ni khat khat ah kan ngan leh ding.1974 hnu ah cun central ih MP candidate a tuah mi pawl cu ziang ti hman ih thleng thei lo ding in an run tuah law law.\nKei mah thung cu Myone ah Tili le Tlangkhan in ka ding ih vote 99% ka ngah.A si nan full time ding ih kan rak ruah mi kha ka pa in full time lo hmang a rak ti ih,a mah kha Falam party unit member a si,ka pa ih hmun khat ih i thawn ruang ah,part time ah ka tla fam teh.Ka lawng ti an theih khan Lumbang,Khuangli le Ram Thlo pawl in an school pawl ih headmaster ding in in sawm.Kei cun zo hman ka lo duhsak lo ding,i sawm hmaisa bik Khuangli ah ka feh ding ka ti ih,Sihhrual va suk le so feh cu hreh cing in nauhak lai ih si Lairam hrang ka tuan ding ka ti si ti ih tha pe aw in Khaungli ah kum khat ka va um ih himi hnu cun Mizoram ah hna tuan hlawh aw ding in kan ram ka suah san.\nCollege ka suhsan ve te ih ram hrang ih hna tuan ka tum cu ziang pipa tuan thei lovi mal te lai Lumbang,Khungli le Tlauhmun hrang ah cun ka tha hnem ah a cang.Tili leTlangkhan pawl tlun ah lungwi thu ka sim.


Khuate pakhat ih Tiliantuk cu an khua ṭhenhnih ah a phel | Falam Online Media\nMay 29, 2021 Ni Hnem Sung\t0 Comments\nMeithal puak le bomb puak thawm thawn Myanmar rampi a buai vutvo lai ah Rakhine ramṭhen, Toungok myone, Pun Tin tikulh dunglambik ih um Amaw khuate cu May 26 ih tilain in ṭhenhnih ah a ti phel.\nInnkhi 100 hrawng umnak Amaw ih khuadung le hmai pehawknak lamziin cu tilian in a ti ciim thluh ih fehnak ziin khal um nawn loin khuami pawl in harsa an tong.\nAmaw khua kiang ih um mipakhat cun “atu`i laamziin ciimnak dunglam ah innkhi 30, mipum 100 hrawng an um. Cun khatlam ah thlanmual a um. Khatlamral nisuahnak lam ah Siikhaan le Tlawnginn pawl a um. Curuangah hilam ih um midamlo an um cun suksonak a remcang nawn lo. Tlawng an ong tik khalah Tlawngkainak ziin a um lo” a ti.\nTilain in feet 15 kau, feet 40 hrawng saumi tiva fate a suah ih Tilian caan ah Lawng hmangin le Titlak caan ah Ke thawn ciarbek lakin feh theihmi lamziin a si ih cangkap dawl thluh in ṭhazetih tuah theih a si hrih lo hman ah Lilawn tal don sak dingin khuami pawl cun an beisei.\n“Hih khua cu Indian tipithuanthum, Bay Of Bengal kap ih um a si ih Tilian tikah tisuar vuak tuar thei zet nak hmun a si. Amaw tiva khal hi tuhlan kum 20 hrawng ahcun Bay Of Bengal thawn a hlat aw zet. Tisuar in tikap a vuak ciim vivo ih tu ahcun falong 2 hrawng lawng a hlat aw thlang”.\n“Curuangah atui` ziin ciim khal hi tuah ṭhat a si hman ah caan rei a awh cuang lo ding. Tikulh kilkip dawl ṭhat lawlaw a ṭul” tiah Pun Tin tikulh ih um Ko Chit Kyaw in DMG hnen ah a sim.\nZiin ciim thu cu SAC ralhraang hnen ah an sim thei ih uktu lam cun penghuap ṭuanvo neitu hnen ah simtheinak an nei zo thu le tlun lam thusuak vekin hmanlaknak an nei tum vivo thu DMG hnen ah a sim.\nPun Tin cu Bay of Bengal tikaptluan ih um a si ih kauhlam 35 square miles, khua 12, Innkhi 1000 luan le mipum 5000 luan umnak tikhulh a si ih tilian ruangah kum tinten harsanak phunphun an tuar.\n← Kayah CM hlun khal Meithal a kai thok zo\nCNF Ke-kardan cun Chin Mipi Hiip thok →


Burma Ram Feh Dan Ding Part 18 - Chinland Today Media\nBurma Ram Feh Dan Ding Part 18\nBurma le India Pehawk Nak a Rung Siat Dan\nRam khal siseh bulpak khal siseh thanso kan duh ah cun taimak nak a tuhpi tuk ti cu kan thei thluh ko ding.Tu hlan pi ah cun taimknak hnak in thluak that nak hi let tampi in a thupi sawn hmang ka rak ti.A si nan cauk pakhat ka siar nak ah American scientist hminthang zet,electric bulb tuah tu Thomas Edison cun “Success is 1 percent inspiration and 90% perspiration ” a ti t ria.Inspire hi thluak that ti nak ah cang seh la,perspire hi thlan suak a si tik ah taimak tinak ah a cang.\nCuiruang ah thluak tha cing khal in taima lo pawl cu ziang hman an si thei ta lovi,thluak tha lo cing i taima pawl in an hleih ring ring ti nak a si ding.Kan senlaia ah Saya Lian Chhawn timi Farrawn tlawngsay pa,English cu thiam law law ,si nan zu in mi a si i tlun ah mi taima lo a si ruang ah a san sung cu JAT saya in can a cem tir thluh fam teh.Ziang hnatuan kan si khal le taim ten tuan tum cio uh sih.\nIndia Burma Peh awk nak a siat phah\nKan ngn zo vek in 1988 August le September i Burma buai ah India cun Burma i democracy duh pawl kha a bom nasa.Rajiv Gandhi PM a tuan ruang khal ah a si phah..Rajiv cu khami i sin kum 1 sung cu a rung lal nan November 1989 hrilawk ah a tla.Cumi hnu ah a cozah caklo zet VP Singh le Chandre Shekhar pawl i hruai an rung lal.1991 June thla ah hrilawk hlan te,hrilawk i cak mai ding Rajiv kha an run thah ruang ah Congress i PV Narasimaha Rao hruai cun India an run uk.\nNarasimha Rao hlan ah hin India a cozah pawl cu an mah sungbuai nak ah Burma ram thuhla an tawlrel man lo.A si nan Indian govt.dept. pawl cun Burma democracy lam pawl cu a thupte cun an tan lai.Rao a rung lal khan India cun Look East Policy ti a run hmang.Himi hi India hin ASEAN ram 9,pawl thawi pehawk a duh i tluna ah,Burma ah China a lut nasa ti a thei i,India khal in Burma i ralbawi pawl a tuanpi ve lo ah cun China thu lawng lawng Burma ah luang ding ti a thei.Cuti cun India cun Burma i democracy duh pawl cu cutluk i bom nawn lovin ralkp a cozah cu a run bom thlang.\n1994 ah khan Bangladesh i training la Naga ral pawl 300/400 lai cu Chin state feh tlang in Burma isin Nagaland lam pan an tum.Mizoram sung vek ah India ralkap an tih ruang ah an feh ngam lo.Hilai ah Burma le India an rual that awk pek a si ruang ah Burma ralkap pawl cun India duhdan thlun in Chin hills i sin Naga pawl cu an rak bawh.\nHimi lai fang ah India cun Aung San Suu Kyi cu Jewarharlal Nehtu Award of International Understanding cu a pe ta ria.India tangka Rs.10,00000 a tel cih.Burma ralkap a cozah cu a thin a heng tuk i,Naga hel pawl rak bawh Burma ralkap pawl cu a koh kir thluh.Cutih ah cun Naga pawl cu him dam ten an ram ah an thleng thei.Lei tlun ram pawl peh awk nak khal a cang cang cun hiti vek men hi a si ve mai.\nHimi hnu ah cun India cun a policy cu a run rem i,Burma ralkap a cozah cu mawi lo zet tiang ting in an run tlawn ta a si.Hihi thu 2 a um.1 nak ah China i Burma a tuam thluh lo nak ah a si i,2 nak ah cun Burma ram sung i um Naga,Assam le Manipour hel pwl Burma i a bawm lo nak dng ah a si.i


Hnawmbawm Thianfai Aw - Chinland Today Media\nMarch 14, 2009 1:57 am·0 comments\nMarch 14 Zarhte Ni\nSiar: 1Korin 6:12-20\nNan ruangpum cu Thlarau Thianghlim biakinn a si ti nan thei lo maw? Cuih Thlarau cu nan sungah a um ih Pathian ih pekmi a si. Nannih cu nanmah ih taa nan si lo, Pathian taa nan si. -1Korin 6:19\n– Daan. 23-25 – Mark 14:1-26\nKa mawttaw retnak inn cu innsung ih ret ttha lo thilsia pawl retnak ah ka hmang. Cuih thil hnok pawl mi hmuhter ka duh lo ih a on ding ka ning a zak ttheu. Curuangah a caancaan ah ka thianfai ttheu.\nKan thinlung le ruahnak khal cuvek in thilhnok tampi an khawl aw. Pathian misa lo thuruahnak le nunzia a simi mah thuthu ih nun duhnak, zalen duhtuknak, in tisiatu pawl lehrul duhnak in kan thinlung cu a thiangfai nawn lo. Cumi thinlung hnok cu thup a thei ding ti’n kan ruat na’n netabik ah a lang thotho ding.\nPaul in langhngan te’n in sut, “Nan taksa ruangpi cu Pathian in a lo pekmi le nan sungih a nungmi Thlarau Thianghlim ih biakinn a si hi nan thei lo maw? (1Korin. 6:19). Himi in Pathian in Amah cu kan mawttaw inn a hnokzetmi sungih um vek in a thei aw ding ti in ruatter.\nThiang Thlarau bomnak thawn a hnokmi thianfaiter a cu zo. A khami ruahnak hlon aw. Taksa hiarnak ruahnak hlon aw. Na ruahnak rem aw. Na thinlung cu Pathian ih Ttongkam ih mawinak thawn khatter aw. A sung muril tiang faiter awla mi hmuahhmuah hmuh dingah sangka ong in ret aw.\nBawipa bangtuk in nun thei ka zuam ding,\nAmai’ nunneem le tangdornak bangin;\nTtuannak felnak le raltthatnak tamdeuh in,\nTtuan zuamnak le thiannak a duh tamdeuh in.\nThiang Thlarau cu a hnokmi thinlung sungah umter hlah,\nTikcu caan laak in tuih sun ah thianfai aw.


Falam Ah Environment Report Card Zirhnak Nei - Chinland Today Media\nFalam Ah Environment Report Card Zirhnak Nei\nNovember 25, 2012 12:16 am·0 comments\nFalam: Green Eden Ecological Mission (GEEM)pawl le CSSDD hohanak Kiangkap Tlun ih Mipi Tahfung (Enviroment Report Card) ပတ္၀င္းက်င္ေရးရာျပည္သူ႔စစ္တမ္း Training cu Falam khawpi, CSSDD (FBC) ah November 24, 2012 zarhteni ah zirhnak tuah a si.\nFalam Khua Holly Guest House Hotel ah Kawhhran dangdang ihsin mi 26 lenlgo hi hithu zirhnak ah an kai.\nKo Thet Thet Aung le a bawm tu mi nung (5) (1) Falam Baptist Church in Pastor Thawng Bik (2) Tg Cin Sian Sum (Teddim Baptist Convention) (3) Lia Vung Lawh Dim @ Dim Khek (Teddim Township Baptist Youth Union) (4) Lia Vung San Nuam @ San Nuam (CGN) (5) Easter Ngun Khim (Hakha) le (6)Tg Lang Ngih Lian (Teddim Township Baptist Youth Union) Secretary pawl in hi zirhnak an nei.\nEcosystem thawn peh par in Food Change le Climate Change timi thulu hmangin Pastor Thawng Bik in zirhnak a neiih, Water Pollution (Tidai tiborhbahnak) ti thulu cu Lia Vung San Nuam in zirhnak an nei ve ih Environment Impact Assessment (Kiangkap Thilthleng tahnak) timi thulu hmangin Easter Ngun Kim in zirhnak a nei.\nAn hotu bik Ko Thet Thet Aung cun tuikum December 2012 sungah mi tamsawn hrangih ṭhathnemnaka suah ruahsan in Kiangkap Tlun ih Mipi Tahfung (Environment Report Card) timi thu ni thumsung zirhsalnak a nei leh ding tiin CT palai hnenah a sim. Tui ṭum zirhnak ih a kaitu pawl in kiangkap thianhlimnak le kilkhawinak lamah ṭhathnemnak tampi an neithu khal hmintarlang duhlo cun CT palai hnenah a sim.\nFalam Myone Tamah Wazamah Dawrpi Inn Kaang


GFYO Onnak Puai le NUPA Sunloihnak tuah(May 13, 2011) | GFYO\nGFYO Onnak Puai le NUPA Sunloihnak tuah(May 13, 2011)\nPosted on May 18, 2011 May 24, 2016 by admin\nby: Sen Hngilh Piang\nKandung May ni 13 ah khan Global Falam Youth Organization (GFYO) timi, Leitlun pum huap Falam mino pawlkom thar pakhat on nak puai le kum upa Nu le Pa sunloihnak puai cu Rev. Thang Tsin Memorial Hall, FBA, Falam ih an tuah thu Chin World palai hnen ihsi thu dawn a si.\nGFYO onnak puai hi Rev. Nun Lian Thang (GS, FBA) in electric-cet hmet nak thawn on nak a tuah sak ih, Rev. Van Luai Thang (GBC) in GFYO hrangah thlacamnak thawn hlannak a nei.\nHi onnak puai ah GFYO ih an hnatuannak hmaisabik a si mi kum 80 tlun lam khuanu khuapa pawl hnenah laksawng pekhlannak khal an nei cih a si. Falam ih GFYO palai a si mi Naing Naing cun, “Kan sawm mi kum 80 tlun lam khuanu khuapa pawl hi vengtin ih upa tuanvo neitu pawl hnen ihsi cazin kan lak khawm mi a si ih, laksawng kan pek mi an zaten mipum 75 an kim thei. Kan zumnak hnakin an rak tam nasa, anmah le an cakvak zet lai hai fawn, Laimi pawl hi Pathian thlawsuah kan co nasa zumhnakin kan san a rak sau ngaingai,” tiah a sim.\nRamsung ramleng ih um Chin Calai ngainatu mino pawl khalin khuanu khuapa sunloihnak puai hrang biazai (18) an rak phuah thei ih, cui sunloihnak biazai pawl siarnak tla neih cih a si.\nHimi thu thawn pehpar aw in GFYO Hotu sang – Salai Phun Hre Mang cun, “Nu le Pa pawl sunloihnak puai GFYO in kan tuah duh san nak bik cu, kum upa zo kan Nu le kan Pa pawl sunloih upatnak kan pek men lawng siloin, an hnen ihsi thlawsuah lak thiam ding zirh awk duhnak, Laimi hi Pathian thlawsuah nunkhua sau nak kan co zia pawl langter phah nak hrang khalah a si,” tiah Chin World hnenah a sim.\nPawlkom thar pakhat a si mi Global Falam Youth Organization (GFYO) hi kandung 20 February 2011 (Chin National Day) ni ah leitlun ram dangdang ih um Falam mino pawlin kan ram le miphun hrangah mino dinhmun in hna kan tuan ve ding timi hmuitin nak thawn an rak din mi a si. Mirang in Global Falam Youth Organization (GFYO) ti a si ih, Chin tong cun – Leitlun Falam Mino Pawlkom (LFMP) tiah hi pawlkom hi a hmin pek a si.\nGFYO Sungtuan Salai Za Kung Lal in, “A tu kan dinhmun hi ‘Introduction Period’ lawng kan si lai ih, tuvek in thil tete kan tuah phah ah mino dang pawl, tel thei hrih lo mi ram dangdang ih um pawl kan sawm bet vivo ding. Kan khua le kan ram hrang pawlkom dang pawl thawn khal a tul dan ih zirin pehtlaihnak tuah in hnatuan tlang dan hawl vivo ding tumtahnak kan nei,” tiah a ti.\nGFYO hi Hotu ah – B.A (Thang), Salai, Hotu sang – Salai Phun Hre Mang, Sungtuan – Salai Za Kung Lal leh Sungtuan bawmtu – Salai Cung Mi Mang pawl hohatnak in CEC mino (20) rual pawl ih an rak thok mi a si. USA, Canada, Norway, Sweden, Switzerland, Singapore, Yangon, Kalay leh Falam khua ih um mi mino pawl thawn an rak din khawm.\nGFYO pehtlaihnak a tuah duhtu hrangah…\nAn email: leitlunfalammino@gmail.com ah pehtlaih theih an si.\nYouths Paid Homage to The… →


London Ah Lawngfangkheh Rawl Dawr Ong Ding - Chinland Today Media\nLondon Ah Lawngfangkheh Rawl Dawr Ong Ding\nApril 22, 2016 12:24 am·0 comments\nLondon khawpi rawl dawr ih rawl ei tumtu hi an onhlan ihsin a hngaktu mi 10000 lenglo an kim cia zo. June thla ah on an tum.\nBunyadi timi rawl ei dawr ih a danglamnak cu, lawngfangkheh in rawl einak dawr thar a si ding mi hi a si. Dawr neitu in an dawr ih rawl eitu pawl hrangah tuamawknak puan cu a pe ding a sinan rawl eitu pawl ih duhhrilnak in, an duh le lawngfangkheh khalin an um thei ding.\nHi dawr hi thlathum sung lawng on ding mi a si. An tumtah bik mi cu leitlun mipi pawlin, santhar thansohnak ih a ken telmi thuamhnaw, mei eng le biakawknak pawl lak ihsin zalen te ih caan hman caan an neih theihnak ding ah asi tiin an ti.\nRawl eitu pawl ih umnak hmun hi hmun hnih ah then a si ding ih meisa hrang, sathau mei, tonak hrang rua le thing ih tuah mi tokham pawl an hmang ding. Hi dawr sungah mobile phone le cetthil dang pawl cu hman sian a silo ding.\nAustralia Ah Neih Bangaw Kutsihtheinak Ding Hrang ‘YES’ Ti Dingin Mipi Nor


Elepawl Game & Trail Hunting Camera, 12MP 1080P HD No Glow Infrared Scouting Camera | Feedia\n$71.99 $89.99\tBuy It Now\t@ Amazon.com\nHome » Holiday Shopping » Elepawl Game & Trail Hunting Camera, 12MP 1080P HD No Glow Infrared Scouting Camera\nHoliday ShoppingOutdoorsElepawl @Amazon\nElepawl Game & Trail Hunting Camera, 12MP 1080P HD No Glow Infrared Scouting Camera\nDeal Master\tDecember 5, 2017\t3 no comments Add to compare\n【LONG NIGHT VISION RANGE】 With 24pcs 940nm Black IR LED, it allows the hunting camera to take full color photos or videos in daytime and black & white color photos at night up to 65 feet/20m distance or videos up to 10 feet/ 3m distance\n【HIGH RESOLUTION & FAST TRIGGER SPEED】 12MP High Quality Full Color Resolution and 1280*720P HD Video with Audio Record up to 30s. With 0.6s high trigger speed, 1-9 pictures per trigger, you won’t miss any action\n【2.4" COLOR VIWER LCD】 Exactly shows the following data in the photo or video- Barometric Pressure, GPS Geotag, Moon Phase, Temperature, Time of Photograph or recording, Date and Camera ID, which offers you more accurate data for observing the animals or plants with 60°\n【5 CAPTURE MODES & PATENTED MOTION FREEZE】 Advanced Motion Detection Technology, perfect for the surveillance of reptiles, cold blooded animals or amphibians. 5 Capture Modes: Photo/ Video/ Time Lapse/ Hybrid(Camera+Video)/ Motion Detection, select the proper mode for different observation, give your more convenience for hunting\n【2-LEVEL PROTECTION】 IP65 High Waterproof Certified, protect your hunting cam from raining, moist, sand, dust, corrosion etc. Password needed design offers your trail camera another guarantee. 30-day money back guarantee and friendly customer service are also always available for you!\n100% FREE GIVEAWAY TODAY ONLY – 7-Mode LED Gloves – thearrivashop\nTags: amazon coupon codesgame & trail camerahuning cameramotion activated camera\nSave 30% on Swish Baby Diaper Bag Backpack at Amazon Add to compare\nSave 30% on Evocrest Carbon Fiber Trekking Poles at Amazon Add to compare\nElepawl EP9 Wireless Headphones In Ear Sport Headset with Mic Add to compare


Daan Peksalnak 1 (Deuteronomy 1)\nDaanpeksalnak (Deuteronomy) cabu sungah Israel pawl caan saupi ramṭhing ramcaar lakih an vahvaih hnu Kanaan ram an luh hlan deuh Moab ram sungih an um laiah Moses in a miphun pawl hnenih a simmi thu tla kha a sangsangin an ngan.\nA thupi deuhdeuh ih an hminsinmi cu a tanglam bangtuk hin a si. (1) A cem ciami kum sawmli sungih thuhla pawl kha Moses in a sim sal. A milai pawl hnenah ramṭhing ramcaar lakih Pathian lamhruainak cingkeng ringring in le a thu ngai in rinsan tlak si dingin a forh. (2) Moses in Thukham Pahra kha a sim sal ih Thukham a pakhatnak kha thupi deuh in a sullam a sim. Cumi ṭheh ah ramtiam an thlen tikih Israel pawlih nunnak humtu ding daan a phunphun a sim sal. (3) Pathian le Israel pawl Thukamnak an tuahmi kha Moses in a tican a sim ih tuah dingih an thutiammi pawl a thar in a sim sal. (4) Joshua cu Pathian ih miphun pawl hruaitu dingah Moses sangtu-ih kawhmi a si. Jordan tiva ral Moab ram an thlen tikah Pathian cu rinsan tlak a sinak kha Moses in hla in a sak ih cuih hnuah Israel miphun pawl thlawsuah a pek hnuah Moses cu a thi.\nHi cabu-ih tumtah bikmi cu - Pathian in a duhdawt ih a hrilmi a miphun pawl kha a run ih thlawsuah a pek. Himi hi a miphun pawl in cingkeng ringring in nunnak le thlawsuah co an pehzom ringring theinak dingah a thu an ngai ih an duhdawt ve dingah a tumtah bikmi a si.\nHi cabu sungih tawhfung bangtuk ih a thupimi caang pawl cu 6:4-6 sung hi a si. Himi sungah Jesuh ih Thukham tumbik tiih a kawhmi, “Bawipa na Pathian cu na thinlung zate, na ruahnak zate le na thazaang zate in an duhdawt pei,” timi a um.\nMoses ih a hmaisa bik thu sim (3 1:1-4:49)\nMoses ih a voi hnihnak thusim (5:1-26:19)\n(a) Thukham Pahra (5:1-10:22)\n(b) Cin le daan le ralrin peknak (11:1-26:19)\nKanaan ram luhnak ding thuzirhnak (27:1-28:68)\nThukam tharter salnak (29:1-30:20)\nMoses ih ṭong neta bik (31:1-33:29)\nMoses ih thihnak (34:1-12)\nDaan Peksalnak 1\n1Hi thu hi Jordan tiva ihsin nisuahnak lam nelrawnih an um laiah Moses in Israel mi hnenih a simmi thu tla an si. Israel mi pawl cu Jordan phairawn Suf khua kiangah an um; Paran khua cu cutawk ihsin khatlam ah a um ih, Tofel, Laban, Hazeroth le Dizahab khua pawl cu khatlam ralden ah an um. 2Sinai tlang in Kadesh Barnea cu Edom tlangpar lamzin in ni hleikhat feh a si. 3Israel mi pawl Ezipt ram in an suah hnu kum sawmli kum, thla hleikhat thla, * 1:3 thla hleikhat thla: timi hi Hebru ṭong in shebat an ti ih January thlahrek le February thlahrek a ceem. ni khat ni ah Bawipa in sim dingih thu a pekmi hmuahhmuah cu Moses in miseenpi hnenah a sim. 4Cumi cu Heshbon khawsungih a ummi Amor siangpahrang Sihon, le Ashtaroth le Edrei khawpiih a ummi Bashan siangpahrang Og pawl a neh hnuah a simmi a si. 5Jordan in nisuahnak lam Moab ram sungih an um laiah Moses in Bawipa ih pekmi daan pawl le thuzirhmi pawl cu a simfiang.\n6Moses in, “Sinai Tlangih kan rak um laiah khan, Bawipa kan Pathian in ka hnenah ‘Hi Tlangah reipi nan um zo a si. 7Pok uhla feh uh; Amor tlangpar ram le a kiangkapih ram hmuahhmuah ah - Jordan phairawn, tlangpar ram le hmunrawn ram, thlanglam ram le Maditerranean tifinriat tiangin feh uh. Cule Kanaan ram le Lebanon Tlang lan in Eufrates tivapi tiang feh uh. 8Zohhnik uh, hi ram pawl cu Bawipa Keimah in nan pupa Abraham, Isaak le Jakob hnenah le an tesinfa hnen tiangin pek dingah ka kam ciami a si,’ in ti,” tiah a ti.\nMoses In Thuṭhentu Pawl A Ret\n9Moses in, “Culai ah khan nan hnenah, ‘Nanmah miseenpi hruai hi ka hrangah thilrit tuk a si. Keimah pakhat lawng cun ka daih-aw cawk lo. 10 Bawipa nan Pathian in a lo zaiter hai ih atu ahcun vanih arsi zat nan si. 11Nan pupa pawlih Pathian Bawipa cun a lo tiam hai bangtuk in a let thawngkhat in lo pungzaiter in lo ṭhangsoter hram seh! 12Sikhalsehla ziangtinso keimah pakhat lawng cun nan tawh awknak le nan thubuai pawl cu ka phurh cawk ding? 13Curuangah nanmah nan hrin ciar sungin mifim, rinsantlak le thilti thei pawl hril uhla nanmah hotu-ah ka ret hai ding,’ tiah ka rak ti. 14Thil ṭha a si ngai, nan ti ih nan lung a kim. 15Curuangah nanmah nan hrin sung ciar ihsin nan hrilmi mifim le rinsantlak pawl cu nanmah hotu-ah ka ret hai a si. Mi hrekkhat cu thawngkhat hotu, mi hrekkhat cu zakhat hotu, a hrekkhat cu sawmnga hotu, a hrekkhat cu pahra hotu an si. Nan hrin sung ciarah hotu dangdang khal ka ret.\n16“Culai ahcun an hnenah, ‘Nan minung pawl hnenin thubuai a rami cu ṭhatein ngaihsak uhla nan minung pawlih thu a si ah siseh, nan lakih a um miphun dang pawlih thu a si khal le diktein rel sak uh. 17Thu nan relcat tikah ṭanbul nei hlah uh. Zovek milai an si hmanah thleidannak nei loin an thu umdaan vekin rel uh. Zohman ṭih hlah uh. Ziangah tile nan thurelcatnak cu Pathian hnenin a rami a si. Thu pakhat khat cu nan hrangah relcat dingih a har tuk a si ahcun ka hnenah ratpi uhla keimah in ka relcat ding,’ tiah ka sim hai. 18Cuih tlunah nanmah pawl khal thil nan ti ding daan hmuahhmuah kimtein ka lo sim a si,” tiah a ti.\nKadesh Barnea Ah Thlingthlatu\n19Moses in, “Bawipa kan Pathian ih thupekmi cu kan tuah. Sinai tlang in kan suak ih kha tluk a kau-mi le ṭihnungza nelrawn lakin kan vak ih Amor tlangpar ram lamah kan feh. Kadesh Barnea kan thlen tikah, 20nan hnenah, ‘Bawipa kan Pathian ih in pek dingmi ram, Amor tlangpar ram cu nan thleng zo. 21Zohhnik uh, nan pupa pawlih Pathian Bawipa in a lo pekmi cu hi ram hi a si. Amah ih thupeknak bangtuk in feh uhla hi ram cu luah uh. Zohman ṭih hlah uh. Nan thin khal nau hlah uh,’ tiah ka rak lo ti.\n22“Sikhalsehla ka hnenah nan ra ih, ‘Hi ram thlingthlatu dingah le fehnak lamzin zohtu dingah le ziangvek khawpi tla an um tiih zohtu dingah thlingthlatu kan thlah hmaisa pei,’ tiah nan ti.\n23“Cumi cu ruahnak ṭha a si ngai lo maw, tiah ka ti ih nan hrin sung ciar in mi pakhat fingfing, an zate ah minung hleihnih ka hril ih, 24an feh ih tlangpar ram cu Eshkhol phairawn tiang an hung zoh a si. 25An zohmi ramih thingrah khal an lo ih in run sum. Bawipa kan Pathian ih in pek dingmi ram cu ramṭha ngaingai a si, tiah in rung sim.\n26“Sikhalsehla Bawipa nan Pathian ih thupekmi cu nan el ih cuih ramih luh cu nan duh lo. 27Nanmah lakah nan phunzai, nan tlokciar ih, ‘Bawipa in in hua a si; hi Amor mi pawlih thah thluh dingah Pathian in Ezipt ram ihsin in suahpi ih an kutah in thlenter thluh a si. 28Curuangah ziangah so cuih ram ahcun kan feh ding? Kan ṭih a sisi! Kan thlah mi thlingthlatu pawl in le cutawkih a ummi pawl cu kannih hnakin an tum, an saang deuh ih an cak deuh fawn, tiah in rung sim zo. Khawpi sung hlir ah an um ih an khawpi kulhnak ralhruang pawl tla cu van a dai a si, in ti. Mikei tiatia milai an um in ti fawn,’ tiah nan ti.\n29“Sihmansehla nan hnenah cun, ‘Himi pawl cu ṭih hlah uh. 30 Bawipa nan Pathian in a lo hruai ding ih Ezipt ram le, 31nelrawn ramcaar sungih thil a tuah zo vekin nanmah ih ai-ah nan ral cu a do ding a si. A pa in a fapa a cawi ṭheu bangin nan lamzin tluanah a lo cawi ih hitawk tiang a lo thlenpi zo a sisi,’ ka lo ti. 32Cutluk in ka lo sim zo nain nannih cun, 33nan hmaiah a rak fehtu le nan riah hmun tiangin a rak lo hawl sak ih nan lamzin hmuh dingah zan ah meitleu in, sun ah mero in, nan hmaiah a feh ringringtu Bawipa cu nan rinsan thotho lo.\nPathian In Israel Mi a Hrem\n34 “Bawipa in nan phunzai ringringmi a theih tikah a thin a heng ih, 35‘Hi san misual pawl nannih cu nan pupa hnenih ka tiam ciami ram ṭha ahcun zohman nan lut lo ding. 36Jefunneh ih fapa Kaleb lawng a lut ding. Kaleb cun keimah i rinsan ruangah a hung zohmi ram cu amah le a tesinfa hnenah ka pek ding,’ tiah siatcam in a ti. 37Nanmah ih ruangah Bawipa cu ka parah a thin a heng ih, ‘Moses, nangmah tiang hman in Kanaan ram na thleng lo ding. 38A lo bawmtu Nun ih fapa Joshua cu a thleng ding. Curuangah Joshua cu tha pe aw; Israel mi pawl cu amah in a hruai pei ih Kanaan ram cu an luah ding,’ i ti.\n39“Cule Bawipa in ka hnenah, ‘A sia a ṭha a theithiam hrih lomi, ral pawl in an that thluh ding tiih nan timi nan faate pawl lawng an lut ding. An hnenah ram cu ka pe ding ih anmah in an luah ding. 40Asinain nannih pawl cu kir uhla Tipi Sen lam ihsin nelrawn ah feh uh,’ in ti,” a ti.\nIsrael Mi An Sung\n41“Cun nannih in ka hnenah, ‘Bawipa ih parah kan sual zo a si. Sikhalsehla atu cu Bawipa kan Pathian in thu in pek bangtuk in kan ral cu kan do ding,’ in ti. Cule nan zatein raldo dingah nan tim nan tuah. Tlangpar ram do cu a ol pam ding, tiah nan ruat. 42Sikhalsehla Bawipa in, ‘Doter hai hlah aw. Ziangahtile an hnenah ka um lo ding ih an ral pawl in an neh ding a si,’ tiah ralrinnak i pek. 43 Bawipa ih i simmi cu ka lo sim rero nain zohman in nan ngai duh lo. Bawipa ih thu cu nan el ih puarthau zetin tlangpar ramah cun nan hung feh. 44Cutikah tlang parih a rak ummi Amor mi pawl cu khuai vekin an suak ih an lo dawi ciamco. Cule Edom tlangpar ram Hormah khua tiang an lo that phah vivo. 45Curuangah nan ra kir sal tikah Bawipa ih hnenah nan ṭap. Asinain Bawipa cun a lo ngai duh lo ih zianghman ah a lo siar hai lo. 46Curuangah sokhaw Kadesh ah hitluk reipi nan um cu!


Obama Kan Ram A Thleng Zo - Chinland Today Media\nNovember 19, 2012 6:20 am·1 comment\nUS President Barack Obama cun kan ram khawpi hlun Yangon ah Air Force One thawn a ra ṭum.\nUS ih lalnak cotu Barack Obama kan ram ih a ra tlawn ruangah soiseltu ziangmaw tizat a nei. Ramsung ih ramthu khel thawngtla pawl suahthluh an si hrihlo thu le rampi a tuahrem awknak pawl ih hmalaknak a neihmi pawl ah duhthusam, mipi zalennak tlamtling asi hrihlo tiih ra ti khal cu an um.\nObama hin Yangon ah sml 6 tluk a um ding. Kan ram khawpi thar tiih an dinmi NayPyi Taw cu pal a tum lo. Hi reilote a um sungah Suu Kyi le ram hruaitu pawl a tong dingih Phunsang tlawngta pawl hnen khalah thutawi simnak a nei ding.\nObama hin kan ram ih bawmnak a ngah dingmi $170 million khal hi a tlawnnakah a phuan lang ding zum a um zet tiin BBC cun a tar lang.\nKan ram a tlawnnak ah US State Secretary Hilary Clinton khalin a thlun ve. Tu kan ram ih an tlawnnak san cu Cambodia ih Asia ramtin hruaitu pawlkom thurelnak Association of South East Asian Nation ih tel ding a feh phah ihsin a tlawng phah mi a si. Asia ram ah Thailand le Kan ram le Cambodia pawl lawng a pal ding.\nBURMA maw MYANMAR Tiah Obama Buai Ve Thlang!\nUS No. 2 Diplomat Kan Ram Tlawng Ding\non November 20, 2012 at 7:21 am\nkan ram na timi hi ka duh lo……….kawlram a si…..kan ram cu a si tuk lem lo……kawl uknak tang um mi kan si…..kan ram cu chinram a si……kawlram a tleng tilaw atha deuh lai…….thawng na van kan thanh khawh caah kan i lawm tuk


A Hmui, Thlum zawngin "PA" ni Hmangaw | Falam Online Media\nA Hmui, Thlum zawngin “PA” ni Hmangaw\nJune 21, 2020 admin\t0 Comments Article, Father`s Day\nTu ni in, ka pa`n in thih sannak kum 11 a kim. Kum 9 sung rori mitthli canghnap thawn ka nupi, fa le hmai ah Pa`i ni ka hmang. Rualpi pawl ih pa sunlawinak zuk/ca an tarmi Facebook cahmai ka hmu cun ka lung a zur sinsin ṭheu.\nNan, ka pa thihnak kum 10 a kim ni ihsin riahsia nihang in Pa`i ni ka hmang ṭheu mi cu ka tawp. Ka pa ka duhdawt nawnlo, ka theih hngilh ruangah si lo. Khuaitizu, pangpar hmui bang ka pa`i duhdawtnak cu a hmui, thlum zawngin ka hmang sawn ruangah a si.\nPa`i ni Ziangtin ka hmang?\n-Ka pa hngilhlo nakah thingkung ka cing. A hmin hmangin mi harsa pawl ka bawm. Ka hngilh thei lomi i duhdawtnak pawl cu CA in ka ngan.\n-Dawr ih an zuarmi cahnah mawi ka lei ih ka lung sung ih ummi hmuahhmuah, cui ca par ah ka ngan. ka zal ah pai in varanda ah ka feh ih ka tha nei hmuahhmuah suah in ka au hnu ah ka pa hnen ah ka kuat.\n-Ka pa khawm ṭheunak biakinn ah ka feh ih a to ṭheu nakah khuk bilin thla ka cam.\n-Ka sentet laiih in sim ṭheumi thuanthu pawl cu ka fa le hnen ah ka sim sal.\n-Ka pa rualpi ṭha pawl rawl ei ka sawm ih ka pa`i thatnak thuanthu kan rel tlang.\n“PA” ni, football zoh ding ih kan feh lai, motor pahnak ruangih in thih santu ka pa thih ni ihsin kum 9 sung cu rehsia lungkuai in “Pa`i ni ka hmang ṭheu nan, kum 10 kim ni ihsin ka pa in liam san ni, “Pa`i ni cu a hmui zawng ih hman ka thiam ta a si.\n← Thlun dingmi Covid 19 Daan pahbal ruangih Cawhkuantuar mipum 8000 luan\nTu Ni vek cekci, Kum 109 luan zo ah paralṭha Maung Thant thlai that a si →\nNupa te in Kum 6 an si lai ah an rak tongaw ziar zo mi cu kum 15 luan hnu lawng ah an theisuak\nPathain ih sak fial mi Chicken Church Thuanthu Tawi


Leitlun sakhuanak pahbal tu ram 13 - Chinland Today Media\nApril 30, 2010 12:10 pm·0 comments\nLeitlun sakhuanak hrangih dan International Religious Freedom timi 1998 kum ih an tuahmi pahbal tu tiih tui kum ih US roreltu pawl ih an hril mi ram pawl ah kan dung kum ih a rak si cia zo mi ram 8 pawl hlei ah a dang ram 5 pawl an tel bet.\nKan dung kum ih a tel cia zo mi ah ;-Burma, China, Eritrea, Iran, North Korea, Saudi Arabia, Sudan, leh Uzbekistan an siih tui kum ah ;- Iraq, Nigeria, Pakistan, Turkmenistan leh Vietnam pawl an tel bet.\nHi ram pawl hlei ah ram 12 pawl cu zoh rero an si hrih lai. Cui ram pawl cu ;- Afghanistan, Belarus, Cuba, Egypt, India, Indonesia, Laos, Russia, Somalia, Tajikistan, Turkey leh Venezuela pawl tla an si.\nLeitlun Sakhua Zalenlonak Ram 10 Ah Myanmar Tel\nFacebook Nan Ti Ring Ring Hi Ka Lo Mawhthluk Lo


PEKNAK - Hre Mang\nAmah in a kilhim thei lo mi a kumkhua in a kilhim theitu hnenah a petu cu mifim asi. Mi raltha pawlin an pe. Neihmi zate pesuaktu pawl cu an zalen lellel. Peknak cu kan cahnak asi. Pe timi cu a kan neihsan vekin hman asi.\n“Ralthatnak ngaingai cu mai duhhrilnak in nun pek ngam, le mai duhmi tanta ngam asi.”\nPeknak cu zalennak asi:\nMidang kan pekzomi cu kan ta asinawn lo ih kan duhduh in kan hmang thei nawn lo. A neitu in a duhduh in a hmang dingih a petu in thu a neinawn lo. Kan pekmi in hmannak ding a nei lo ahcun kan pekmi khal a la lo ding. Midang na pekzomi parah tuanvo, thu na neinawn lo. A neitu in a duhduh in a duh tikah a duhnakah a duhvek in amai tumtahnak hrangah a hmang ding. Pekzomi hmandan thu ah thuneih tum, soisel tu cu a tuahmi a theilo asi.\nPathian zumtu timi cu nunpumhlum Pathian hnenah pek asi. Pathian duhnak, tumtah le lungawinak hrangah leitlun nun pumhlum hman asi. “Kei ka hrang ah nun cu Khrih asi.” Na nunnak Pahian hnenah na pek zo hnu ah na parah ziang a thleng, ziangvek in mi in an lo upat/duhdawt/relsiat/thangsiat timi parah siseh ziangvek dinhmunah na um ih ziangvek sinak na nei, tvp, na parah a thlengmi ziangkim cu na nunnak neitu, na pekmi ih kutsungah a um zo. Na nunnak na pekzo bangin a neitu ih thuthu in na leitlun damsung cu nun ding lawng asi.\nNa nunnak cu Pathian hnenah na pek tikah nangmah ai in a hmandan a thiam sawn ih kumkhua tiang a lo nungter ding asi. Na nunnak cu na kutsungah na rettum khal asile, a ngaingai ah na nunnak cu na kutsungah a umlomi a rak siziar fawn. “Amah in a hum thei lomi a kilhim theitu hnenah pek hna thiamtu cu mifim asi.”\nNa peksuak zomi parah nangmah in tuanvo le thuneihnak na nei nawn lo, na pekmi ih kutsungah a um zo. Nang cu na zalen zo ih na nunnak neitu ih hrangah nun lawng na hmabak asi. Cutin na nunnak neitu in amai huham cahnak, thiltitheihnak thawn sankhuk hrangah a lo kilhimsak in a hmang sawn dingmi asi.\nPeknak hi kan thiltitheinak le cahnak asi.\nNa neihmi hmuahhmuah hi na peksuak lai hlanlo man an nei lo. Na tongkam khal na tongsuak lai hlanlo man a nei lo. Na sumpai khal, thilleinak ah na peksuak lai hlanlo man a nei lo. America ram social scientist pawl hmuhsuakmi pakhat cu “mai ngah ding lawng a ruattu pawl hi mi lungawilo bikpawl an si” ti asi. Na nunnak khal na peksuak lai hlanah tihnak le harsatnak hlir in a tuam mi asi. Na nunnak cu tivapi sungah tilian in tipithuanthum lam pan in a fen rero mi sathi ruangpi vek asi. A tawpnak cu hacang rialnak tipi thuanthum asi. A kumkhua in a lo kilhimsak theitu hnenah na pek lawnglawngah man a nei ih thiltitheinak khal a nei. Na nunnak cu asersiamtu hnenah na peksuak tik lawngah a sersiamtu in amai tumtahmi le duhnak hrangah a hmang dingih man nei ah a cang ding. CUtin siloin na kutsungah na hum hrih asile a sersiamtu ih tumtah hrangah hman theih asilo ruangah leilevan sersiamtu in a sersiammi lakah amai duhnak le tumtah vekin hman theihlo hman thalo pawl hlawnnak, hnawmpung sungah a lo hlawn ding. Cui hnawmpung cu “hell ram” tiah kawh asi.\nSumapi $ 1 na neihmi cu ei a theihlo. Asinan $ 1 na neihmi cu banhla neitu hnenah na pek ih banhla leinakah na hmang asi ahcun banhla tampi na ei ngah dingih na pum a puar ding. Cuvek in na nunnak cu na kutsungah na humtum sung poh cu phurrit, harsatnak bawmpi phur vek na si ringring ding. Sumpai na nei tam deuhdeuh, leitlun hlawn thilri na nei tam deuhdeuh, sinak na nei sang deuhdeuh asile na phur a rit deuhdeuh ding. Fanghum cu rawlah na ei asile a cemralta ding. Asinan fanghum cu leilungah na cingih a ci a thih asi ahcun a kung a kheuh dingih rah tampi a rah vekin na nunnak khal fang fangkhat vekfang na si ih rah tampi rah dingin a tipung theitu hnenah na tuh lawngah mi tampi hrang rah tampi a rah sawn ding asi. Na peksuak lawngah na nunnak hnakih man tampi rahtha a rah dingih nangmahin na ei cawk lomi rah tampi a rah ding asi.\nKan neihmi lak ihsin thenhra thenkhat pe dingin zirh kan si. A ngaingai ah kanmah ih ta, a kumkhua in kan kil thei dingmi zianghman a um lo. Kan neihmi sumpai le thilri an um thei hmanah kan nunnak hi kan kut sungah a um lo. Kan neihmi ziangkim hi Pathian ta asi ih amah in tul a tivekin kan neihmi hmuahhmuah hi Pathian hnatuannak hrangah, sersiamtu Pathian ih tumtah le duhnak hrangah hman ding asisawn.\nPeknak hi Pathian hnatuandan asi.\n“Pathian in leitlun a duhdawt tuk ruangah A Fapa mal neihsun a pek.” Pathian in milai a sersiam tikah amai thaw a thawt ih amai nunnak seu pesuak tahratin milai nunnak a semsuah. Pathian in in pek mi hmuahhmuah hi kan peksuak ding asi. Kan peksuak lomi pohpoh cu a cemral men mi an si.\nKhrih Zesu amai duhhrilnak liolio in a nunnak cu milai rundamnak hrangah a peksuak ruangah leitlun mihlo tampi rundamnak kan co. Fala thianghlim Mary in a fala thianghlim sinak, a duhbikmi apasal ding Joseph thawn an ham awknak siat ding khal tih loin a nunpumhlum a pek awknak in Zesu Khrih cu nunau pumsungah naute ah rungcang tahratin milai ah a rungsuak.\nPathian in Eve cu Adam hnenah a pek vekin nulepa in an fanu cu a pasal hnenah an pek ih insang din asi. Nupa cun duhdawtnak an pekawk tawnnak in fanau rilrah thlahzai asi. Khawsungah senpi vangtlang pawl peksuaknak in senpi bungrua, cozah kumpi le kaihruai awknak pawlkom tumpi dinsuah asi. Kawhhran zumtu pawl peknak in kawhhran pawlkom, biak inn, bungrua ziangkim neih asi.\nZesu in “zokhal, amai duhnak a tanta thei lo tu cu ka dungthluntu tlak asilo ” ati. “Mai duhnak tanta” timi cu mai duhnak khal peksuak cih asi. Nunnak pek ti tikah duhnak, duhlonak, ruahdan, pomdan, hmuhdan pawl khal pek cih theh asi.\nZumtu pawl cu Khrih ih taksa peng kan sivekin Zesu ih kut le ke, mit le hnar kan si ih peknak in Zesu in leitlun milai pawl a thamban vivo asi. Pathian duhdawt zangfah lainatnak, le huham cahnak luangsuak dingin peknak cu Pathian hnatuandan, hmanrua asi.\nPathian betu lakah milai phunhnih:\nLeitlun milai Pathian betu lakah phunhnih in thentheih asi: 1) Mai duhnak hrangah Pathian betu, le 2) Pathian hnenah nunpumhlum pe in Pathian be tu.\nMai duhnak hrangah Pathian betu:\n“Tuah aw, tuah aw hlah” timi pawl thlunnak in siseh milai mithmuh ah biaknak lam cangvaihnak ah pek awknak in siseh milai thinlung duhnak diriam dingin Pathian betu pawl an um. Cupawl ih an duhmi cu milai in an porh awknak ah an hman theu mi, sakhua mitha sinak, mifel, mitha, milai duhmi sinak, milai upattlakmi sinak, senpile pawlkom lakah upa sinak, tohkham sang to in milai cawimawinak, milai duhmi sinak, porh awknak, tvp, leitliun mi pawlin an upat zetmi pawl tla an hawl ih Pathian an bia. Sialkiringcin vekin Pathian cu hman an tum. Cutin milai in upattlak an timi pek awknak, biaknak lamah zuamnak pawl cu an tuah ringring. Asunglam ah thleng awknak ngaingai a um loih tisa mizia in a uk ringring. Cucu “tuu rual lakah meheh (kel)” pawl nundan asi.\nPathian hnenah nunpumhlum pe in Pathian be tu.\nPathian cu zumtu pawl nunah a pakhatnak asilole a pahnihnak asi thei lo. Kanmai nunnak, duhmi le neihmi hmuahhmuah hnakin Pathian cu a thupi sawn lo asile Pathian cu kan nei lo lawlaw tinak asi. Pathian cu kan nunnak ah a thupibik asilole a pahnihnak asi thei lo. Kan duhbikmi asilole kan duhbik sangtu ah Pathian a um thei lo. Pathian a duhbik lotu cun Pathian a nei lo.\nVoikhat cu pastor pakhat in nupi a bia an ti:”Nute, nan hmuahsak fala nu khi nupi dingah ka be lai ih a remcan lo pang le nangmah rak ralring awla” ati. Fala nu hrang ahcun a duhlo lawng si loin in nautat asi tiah a thin a heng tuk. Pathian cu kan duhbikmi asilole duh bik sangtu dinhmunah a ding dahlo.\n“Na Pathian cu an thinlung zate, na ruahnak zate, na cahnak zaten duhdawt aw” ti ah ngan asivekin Pathian duhbiklo tu cun dan tumbik a pahbal ringring asi.\n“Ziang kim Pathian hmin sunloihnak ah siseh” tiah Bible in a sim vekin Pathian cu kan nunnak hnakin a thupi sawn, a thupibik ah kan ret lo asile Pathian cu kan bia kan timi cu milai diriamnak hrangah a betu men kan si.\nPathian hrangah nunnak pek timi cu milai nunnak ih umnak diktak ah retthat sal mi asi.\n“Pathian hrangah ka nunnak ka pe” kan timi khalin thlarau lamsinak diktak kan zoh asile tongdiklo asi. A ngaingai ah kan nunnak cu kanmai ta asi dah lo. Kan peksuak theimi thil khal asilo. Kan nunnak cu kan duhduh in hman dingah sersiam kan si dah lo. Pathian in “Kha, ka lo sersiam zo, na nunnak cu nangmai ta, na duhduh in hmang aw” tiah nunnak hi in pe dah lo. “Ka hmin I sunloih tu dingah ka sersiammi,” “ka hmin in kawhmi” tiah Bible in a sim vekin Pathian in milai a sersiam tikah amai tumtah, duhnak, le lunghmuizawng hrangah, amai hrangah milai a sersiammi asi. Pathian duhnak le tumtah hrangah zumtu kan nung mi hi sersiam kan si vekin kan sinak diktak ah kan nung sawn mi asi. Pathian kan pekmi asilo. Amah ih ta cu amai tah ah kan kirsawn mi as.\nVoikhat cu rannung rual neitu pa in a khual tlawn sung a rannung kilkhawi sak dingin a inn hnen pa hnenah a upta. A ra tlunsal tikah a ranung pawl cu a lak ih inn ah a tlunpi sal. Cutikah a inn hnen pa in “na rannung ka lo pe” a tilo, “na runnung la aw” ati. CUvek in Pathian in leitlun sualnak sungah a hlo zomi mihlo pawl cu Khrih Zesu ah in hawl suak ih amai ta asimi kan nunnak cu umnak dikah in hruaikir sal, in thlenpi sal mi as sawn. A kutsungah zianghman kawlmi le neihmi a neilo tu, Pathian ihta asimi cu mi lungawi, zalen, thlawsuak, nehtu, le a cakbik asi.


Internet Ruangah Biaknak Thlahthlam - Chinland Today Media\nInternet Ruangah Biaknak Thlahthlam\nApril 11, 2014 1:55 am·0 comments\nUSA ramsung, Chicago University ih General Social Survey pawl cun, USA ramsung ummi pawl zohfiahnak an neih nak ah, tuihlan kum 20 hnakin tulai mi pawl hin biaknak lam an thlahthlam zet thlang tiin an sim. Cumi cu ziangruangah ti a si le, Internet ruangah a si tiin thusuah an tuah thu The Christian Post cun a tarlang.\nGeneral Social Survey ih tuanvo neitu pakhat a simi Downey cun, “Tuihlan ahcun, Internet tham an thiam hrih lo ruangah, Pathian Thu an siar duhmi, an theih duhmi pawl cu Bible le mithiam pawl ih nganmi hmangin anmah rori in an siar ih an zir. Tulai ahcun Internet ah ziangkim a kim theh tiin Internet ah an feh theh. Asinan, Pathian Thu ngaingai bih ngurngo tu an malzet thlang” tiin a sim.\nBiaknak lam tahnak ahcun, 1990 ah USA ramsung ah Biaknak nei lo hi 8% an um. An tahnak netabik 2010 ahcun 18% an kim thlang. Protestant khal an niam vivo. 1990 ahcun 62% an si nan, 2010 ahcun 51% an si thlang. Catholic le Jews cu danglamnak um lo in an kel ringring. Internet ruangah hin biaknak lawng si lo in tlawng lam khal an tla niam vivo. Tuihlan ahcun US ramsung mipi zate ah 17% tluk hrawng lawng tlawng theh lo an si. Tu ahcun 27% an si thlang tiin an zingzoinak ahcun an tarlang.


Pacang Pakhat Cu Ralkap Pawlin A Fahniang An Hrem Nasa Tuk Ruangah A Tuar Thei Nawn Lo Ih A Thataw – Meifar\nPacang Pakhat Cu Ralkap Pawlin A Fahniang An Hrem Nasa Tuk Ruangah A Tuar Thei Nawn Lo Ih A Thataw\nSeptember 20, 2021 admin Myanmar 0\nBago Division, Pyay District, Paungde khua ih um pafa cu September 13 ah ralkap pawlin an va kai, Mytel ban pawl an siatsuah tum tin thubuai an orhter ih an kai. A fapa cu ralkap pawlin an hrem nasa tuk ruangah a pa in a tuar thei nawn lo ih a thataw tin a tanta mi a innsang pawlin media hnenah an sim thei.\nPaungde khua ih um U Toe Gyi tei pafa cu Mytel towers pawl an siatsuah tum tin an kai, motor thawn ralkap sakhan lamah an phur. Lamzin tluan ah nasa tukin an vel ciamco, ralkap sakhan an thlen hnuah thu an sut ciamco. A fapa cu inn parah thu an sut ih U Toe Gyi cu innhnuai ah thu an sut.\nU Toe Gyi khal nasa zetin an hrem nan a fapa hi an hrem nasa sawn. A fapa cu zanvar in an vuak, an hrem ruangah an au rero, a ṭap. A fapa ih au-aw cu zanvar in a thei ih a ningna tuk, September 14 sun ah U Toe Gyi cu an suahsal nan a fapa cu an suah ve lo ih an hrem rero lai.\nU Toe Gyi cu inn a thleng hnu khalah a hna sungah a fapa ih au-aw, ṭap thawm cu a cam ringring lai. Inn a thleng hnuah U Toe Gyi cu a ciangkuang nawn lo, a fapa suak dingin in bawm hram uh tin amahten a phun rero ṭheu. Cun amah khal ralkap pawlin in ra kaisal ding tin a phun sekso ṭheu, an sangkate kiangah a to ringring ih lamzin lam a cuan ringring.\nA fapa ra tlung ding hngak vekin lamzin cu a zoh ringring. September 19 sun ahcun an khua ih phungyi tlawnginn kiang ramlakah a thataw. Thilhriam zetin a hngawng ah a at’aw ih a thi, a hngawng a at’awk hlanah hridai in a thlaiaw that tum ih hridai a cat ruangah a hlawhsam ti a sulhnu ihsin an theithei.\nA kiangnai thingkung parah a thlaiawk that tumnak hridai cat an hmu. U Toe Gyi cu mi tlaitlung zet a si ih veng sungah buainak a tuah dah lo, amah le mah a thataw ti cu a innsang le khuami pawl khalin a sulhnu ihsin an nenhnget.\nAn sungkhat pakhat in, “Ara suah ihsin ka fapa hi runsuak uh, ka fapa ka hmu duh. Ka fapa in harsatnak a tong rero zo a ti ringring, amah khal ralkap pawlin in ra kaisal ding a ti. September 19 sun ahcun a thataw, ahmaisa ahcun hridai thawn a thlaiaw tum ih a hlawhsam.\nCumi hnuah nam vek ih thilhriam zetin a hngawng ah a at’aw ih a thi, a thuhla cu vengsung mipi pawlin kan thei thluh ih kan riahsia tuk. A poi tuk rori, ralkap thusutnak ah ziangtluk in an rak hrem nasa ding ti cu kan ruatsak thei” a ti.\nU Toe Gyi ih ruak cu September 19 zanlam nazi 3:00 ah an vuiliam, a ruak vuinak khalah ralkap pawlin a fapa cu an suahter lo. U Toe Gyi a thih hnuah a nupi in a fapa cu tong ava tum nan ralkap pawlin an rak siang lo, a thi maw a nungdam lai ti khal an sim duh lo ruangah an innsang pawl cu an thinhar tuk.\nCDF-Thantlang/CNA In Ralkap 30 Lenglo An That, An Nuai Cimit Tum Lawlaw !!!


Kalaymyo Tlawnginn Kiangah Bomb A Puak – Vapual Auaw\nTuini May 24 cu ralkap cozah in tlawng hminpe dingah thu an suahmi a si ih myanmar ramsung hmun tinkim ah tlawnginn kiangih bomb puak thuhla theihmi a tam.\nKalaymyo (Ah-thah-kah 6 ) Ahmat 6 tlawnginn kulhnak kiang khalah bomb a puak ve. May 24 ,zinglam nazi 9:30am hrawngah puak a si ih ralkap 2 hriamhma an tuar tiah an rel. Bomb puak hnu reilo ah ralkap dang tamzet cu tlawnginn kiangkap ah an thleng bet ih bomb dang kammi tivek a um pei maw timi tlunah thilthleng zingzoinak an nei. Bomb cu zoih kammi le puah a si timi theih a silo.\nKum dang bang lo zetin ramsung tlawnginn tinkim ah ralkap lole palik an um thepthep thluh cu tlawngkainak hmun khal a bang lo. Tuini hi ralkap in tlawng hmin pe dingah an timi ni khatnak a si ih may 30 tiang tlawng hmin pek caan an ong. Cumi hnuah June 1 in tlawngkai thokter tum cu an si.\nTuini tlawng hmin pek ding an timi ni khatnak ah tlawng hminpe an tam le tam lo ramsung dinhmun cun felfai in theih man a si hrih lo ih,himi ca kan ngan tiang ahcun tlawng hminpe luihlo hmuh ding le theih ding an um hrih lo a si.


India In Ralhrang Pawl Rang A Pe – Meifar\nIndia In Ralhrang Pawl Rang A Pe\nFebruary 4, 2022 admin Leitlun 0\nFebruary 3, 2022 ah India in ralhrang pawl hnenah rang 32 a pe ih sun nazi 11 le 12 karlak hrawngah ralhrang pawlin lungawi soparten an va phur. February 12, 2022 ah Min Aung Hlaing in Union Day cu Nay Pyi Daw ah hlunghlai zetin a tuah tum ih cumi hrangah India in rang 32 cu laksawng ah a pe.\nRang pawl an va phur laiah kiangkap khua Tamu ramsung ih internet le phone line pawl an phit thluh. Tualsung mi pakhat in, “Rang cu 32 an si, Tamu ihsin rang pawl cu an phur lo. India-Myanmar ram pahnih rualpi ṭha sinak lilawn ihsin an phurlut. Sun nazi 11 le 12 karlak hrawngah a si.\nMin Aung Hlaing ih tuah dingmi puaipi hrangah laksawng ah an pe. Ram mipi pawlin Democracy cangsuak dingin ral kan do rero laiah India in ralhrang pawl arak tanpi cu kan lungawi lo tuk” a ti.\nRalhrang in Myanmar ramsung thuneihnak an lak hnuah ramsung mipi pawlin harsatna phunphun an tong, sumdawngnak khal a siat thluh. Cutik laiah Min Aung Hlaing in sumpai tam zet cemliam in February 12 ah puaipi a tuah tum rero lai.\nRalhrang Pawlin PDF Pakhat An Kai Ih An Kap Hnuah Nam In An Dawt That


Pathian hrangih Pek-awknak | VCTH\nHome » Nitin Manna » Pathian hrangih Pek-awknak\nBy vcth on May 4, 2017.\nMinung fimthiamnak ih a theih thluh thei lomi\nA duhdawtnak cu nan thei ko dingih\na famkimmi Pathian a sinak thawn\nnan nunnak cu a khat ding.\n– Efesa 3:17-19 [Efesa 3:14-21]\n1826 kum ah Mirang (English) cangan thiam Thomas Carlyle in cangan thiam a si ve mi Jane Welsh nupi ah a ṭhit. Anupi in a pasal Thomas ih hnaṭuan hlawhtlin theinak dingah thinlung tak te’n pumpe aw in a pasal cu a rian.\nPumpilam dam lonak le thahrilam natnak ruangah Thomas cu a thinlung put a dangzet. Curuangah ca a ngan theinak dingah a nupi in rawl ṭhaṭha a pek ih an inn khal thawmvang awn au ruri zianghman um lo dingin a kilveng.\nThomas in an nu ih bomnak le tuamhlawmnak cu lawm leuhleuh in amah thawn caan a hmang lemlo na’n a nu hnenih a cakuatmi ah a nupi thu hi ti’n a ngan: “Ka phu lomi mangbangza pek awknak thawn i duhdawt cu ka thinlung in a thei. Lunghmuizet in i zoh ih kan mit a ton awk tinte’n ruahsannak thar i pek.”\nKannih khal misual kan si cing nain kan phu lomi mangbangza pek awknak thawn duhdawtu kan nei. Cumi cu, “A Fapa neihsun hman zuah loin kan zate hrangah in petu Pathian a si” (Rom 8:32). A duhdawtnak cu a thuuk, a saang, a sau ih a kau fawn (Efesa 3:18).\nPathian ih duhdawtnak theithiam le lawmh ding a thupituk ruangah Paul in, “Nan hram cu duhdawtnak sungah bun aw uh,” tiah a dil (c. 17). Cuih thil cu kan hmuhton vemi si hramseh. – Anne Cetas\nVancung ih ka Pa Pathian cu a thupibik ringring,\nZiangahtile a thlengh aw dah lo ih amah ringring a si;\nMani, tuihsuun, thaisuun a kumkhua in rin tlak a si,\nI duhdawt ti ka thei, A hmin thianghlim thangṭhat uh. – Felten\nPathian in i duhdawt\nti theih hnakin a tum sawnmi\nlungawinak dang a um lo


Sign-board Tumpi Tar In Nupi A Hawl – Meifar\nSign-board Tumpi Tar In Nupi A Hawl\nTexa pathlawi kum 66 mi Jim Bays in online fehtlang in nupi ding arak hawl rero nan a hlawhsam ruangah lamzin kap ah sign-board tumpi tar in nupi a hawl thu a tarlang.\nA nupi duhzawng cu mifel miṭha, ṭongkam thiam zet nunau a duh thu a tarlang ih a phone number khal tumpi in a ngan. June thla ah Washington ihsin Central Texas ah umhmun khuar dingin an feh ih lamzin kap ah thilzuarnak sign-board tumpi a hmuh ihsin nupi hawldan ding ruahnak thar anei.\nJim Bays in nupi pahnih arak nei zo ih fate 5 anei, a nupi thawn an ṭhenawk hnuah a fanu hnenah aum. Media in thu an sutnak ah sign-board a tar hnuah nunau 5 thawn an date aw zo nan a duhthusam an si lo thu a sim, phone call cu a dawng tam thei zet.\nJim Bays in, “Kum upat hnu ih nupi hawl cu thilawl a si lo, tlawngkai lai vek a si nawn lo. Tleirawl lai ahcun fala hmuh hi arak awl zet nan upat hnu ahcun a awl nawn lo. Ka caan tanglai mi pawl hmangtlang dingah nunau ṭha zet ka duh” a ti.\nHel Pawlin Pastor Lu An Tan\nBike Zuartu Cu Bike Lei Ding Vekin An Kosuak Ih An That


Ni 40 Hnuah A Ruak An Hmu – Meifar\nSeptember 20, 2021 sun ah Kayah State, Dimawso ramsung ah mipi kilhimtu KPDF le ralkap pawl an doaw ciamco ih mipi kilhimtu pahnih an thi ih hliamtuar 4 an um. Doawknak tualrawn ih mual liamtu tlangval kum 21 mi Sai Bhone Min Thant ih ruak cu ni 40 hnu lawngah an hmu.\nSep. 20 sun an doawknak ah a fala thawn hmainor in an um, a fala cu himdamten sakhan a thleng thei. Sai Bhone Min Thant ih ruak cu October 30 ah an hmu. Ruak hawltu pakhat in “An kahthatnak tikhur kiangah kan hmu. A rim a sia tuk ruangah a kiangah kan urkang, a ruhro pawl cu kan la” a ti.\nSai Bhone Min Thant ih ruak cu ahlan khalah an rak hawl tum rero zo nan a kiangkap ah ralkap pawl an relh thup ti an theih ruangah an va hawl lo. Ralkap pawl an tlan hnuah an va hawl ih a thihnak hmun ah arak um lai.\n(A hlan ih a thuhla kan rak post zo mi siar duh hrang a hnuai ah) September 20, 2021 sun nazi 12:00 hrawngah Kayah State, Dimawso ramsung ah mipi kilhimtu KPDF le ralkap pawl an doaw ciamco. An doawknak ah fala le tlangval duhdawt aw zet khal an ṭhenaw, tlangval Sai Bhone Min Thant cu doawknak tualrawn ah a thi.\nKan van ava duai lawmman so, ka mithmuh rori ah mual in liamsan maw. Zankhat le zinglam sung cu tupi sungah keimahten ka vakvai. Nazi tampi sung khuathim lakah ka vakvai ih na tel nawn lo ruangah ziangtlukin ka cau, ka lungthin a kekkuai ti cu in hmu thei maw… Ziangah in fehsan, a tha bikin ka rak lo humhim thei lo cu ka damsung in ka ngaithiam aw nawn zik lo.\nKan theihawk pek ihsin kan tlan ni tiang in rak humhim ih in ngaihsaknak parah ka lungawi tuk” tin a facebook cahmai ah a tarlang. A tlangval in mual a liamsan hnuah meithal a keng ih ralkap pawl do dingin a man zo, a meithal par khalah a tlangval ih hmin a ngan.\nHlaing Pwint Phyu in, “Ka U Sai, mifel le miṭha, mi bawm duh zettu in meithal kengin raldo na duh thu in sim lai ahkhan ka rak zum thei lo. In rak dil rero lai ahkhan ka rak lo leisak lo cu in ngaithiam aw maw. Uniform kim le meithal kan nei thluh zo tin lungawi zettu ding nangmah na si nan na um nawn si lo. Tu’ah thinlung kekkuai ih meithal run kaitu cu keimah ka si zo, na lungawi maw Sai… Vanram ihsin hni siamsiten in run zoh awla aipuang zetin rak um hram aw…” tin a tarlang.


VCTH | Archive | Theihkauhnak | 3\nHome » Archives by category » Cahram » Theihkauhnak (Page 3)\nPosted on January 25, 2014 by vcth and saved under Theihkauhnak\nLungbawk brother Mitamsawn ih Thuneihnak leh Mimal pianpi canpual (Covo) Mitamsawn ih thuneihnak kan vun rel hnu ah mimal humhimnak leh mimalsawn ih neihmi canpual pawl humhim asi vun ti hi a kalhaw mi thil a bang. Sihman sehla, thungai zet ih kan vun zoh asile hi pahnih hi democracy…\nComments Off on Democracy 2 / Continue reading →\nPosted on January 22, 2014 by vcth and saved under Theihkauhnak\nLungbawk brother 1. Democracy ih sullam Democracy ih sullam cu, “dêmos,” (Mipi) leh “krátos” (Thuneihnak) timi Greek ṭongfang ihsin ra mi (dêmokratia) “Mipi uknak” ti can asi. Mipi uknak ahcun mipi kut sungah thuneihnak hmuahmuah a um ih, cozah, ralkap leh dantuahtu pawl parah mipi in thu a nei tinak…\nComments Off on Democracy 1 / Continue reading →\nPosted on November 12, 2013 by vcth and saved under Theihkauhnak\nNaunaute(LL.B) Nunau kaihhrem asilole sualpitnak hmun kan zoh tikah innsung innleng a hmum hnih in a cang thei. Innleng lam ih a cang mi pawl kan zoh tikah mipa pawl in an thok tam deuh ti asi. Cuti’n asi tambiknak thuhla pawl cu nunau mah lawng tawivak, zaan ah vakvai,…\nLeitlun Uktu Credit Card\nPosted on November 6, 2013 by vcth and saved under Theihkauhnak\nSalai Van Cung Lian Voikhat cu Saya Zaw Thu Lin sermon mi ka it zikah online in ka rak ngai. Australia a feh lai ah mi pakhat in Sayapa ka lo vakpi ding, laksawng tla ka lo lei sak duh so khaw a ti. Khawsung an feh zikah cu cupa…\nComments Off on Leitlun Uktu Credit Card / Continue reading →\nPosted on July 19, 2013 by vcth and saved under Theihkauhnak\nCetlam Ṭhansonak le Leitlun Huham Cak Zet Ram pawl Suahkehnak [The Industrial Revolution and The World Superpowers] Thuhmaihruai England ram saklam ih Stockton timi khua fate pakhat ah ka umnak hi kum 3 a luan thlang. Hih khua hi tuni England khua dang pawl thawn tahṭhim ahcun a farah zet. Asinan,…\nPassport Tuahnak Ih A Ṭulmi Pawl\nPosted on July 13, 2013 by vcth and saved under Theihkauhnak\nPassport tuahnak ih a tulmi pawl Passport hlun nei ih a kum a cem ruangah a kum va than ding ah a tulmi pawl cu: 1. National Registration Card – Original le Copy pahnih 2. Inn sungsang cazin – (A tul ti in cun an ngan lo nan, in sut tho tho),…\nComments Off on Passport Tuahnak Ih A Ṭulmi Pawl / Continue reading →\nPosted on July 2, 2013 by vcth and saved under Cahram, Theihkauhnak\nLungbawk brother Mi tamsawn cu, a ṭhangso mi ram kan thleng tikah kan ruahsannak pawl hi an pangvai ṭheh. Ziangah tile ramcangkang kan thleng tikah kan ruahnak vekin a rak nuam ṭheh lo ih, kan ruat dahlo mi harsatnak tampi kan tong. Cu pawl lak ihsin, thlengthar pawl ih kan…\nComments Off on Mivai Lungput / Continue reading →\nFacebook Hmangtu 1 Billion An Kim\nPosted on October 9, 2012 by vcth and saved under Theihkauhnak\nFacebook thla tin a hmangtu tan 1,000 (1 billion) an kim ti Facebook in September 14 ah a than. Facebook ah zuk upload mi 265 billion, hla fing 62.6 million tluk a um ih voi 22 billion tluk ngai a si. Facebook hmang tambik tu ram pawl cu Brazil, India,…\nComments Off on Facebook Hmangtu 1 Billion An Kim / Continue reading →\nLeitlun Websites Top 25 Cazin\nPosted on September 26, 2012 by vcth and saved under Theihkauhnak\nLeitlun Top Websites 25 ih cazin. A tanglam ih list pawl cu Alexa.com ih rank a pek dan bang in an si. Facebook (Social Network) Google (Search Engine) YouTube (Social Video) Yahoo! (Email, thuthang le services) Baidu.com (Tuluk Search Engine) Wikipedia (Online Free Encyclopedia) Windows Live (Search engine from Microsoft)…\nComments Off on Leitlun Websites Top 25 Cazin / Continue reading →\nKawl Ram Uktu Rak Ṭuantu Pawl\nPosted on September 7, 2012 by vcth and saved under Theihkauhnak\nKawlram (Myanmar) zalennak kan ngah hnu in President le Uktu lal rak tuan tu pawl ih cazin: Kawlram Presidents Sao Shwe Thaik 4 Jan 1948 – 12 Mar 1952 (+1962) AFPFL Ba U 12 Mar 1952 – 13 Mar 1957 (+1963) AFPFL Mahn Win Maung 13 Mar 1957 – 2…\nComments Off on Kawl Ram Uktu Rak Ṭuantu Pawl / Continue reading →


PDF-Kalay Paralṭha 2 Ih Nunnak Liam – Meifar\nPDF-Kalay Paralṭha 2 Ih Nunnak Liam\nNovember 23, 2021 admin Lawrkhawm 0\nKalaymyo thlanglam Kyauk Pyut khua ih umhmun khuar ralhrang pawl cu PDF-Kalay in an va kap. Kyauk Pyut khua ah inn 230 hrawng an um, khuasung mipi zaten hmundang ah an tlan thluh.\nAn khua sungah ralhrang le an kuthnuai Pyu Saw Htee pawl lawng an um. November 21, 2021 zinglam nazi 10:00 hrawng ihsin an kapaw ih sun nazi 1:30 tiang an kapaw ciamco. Nazi 3:30 sung an kahawknak ah ralhrang 5 an thi, Pyu Saw Htee khalah mithi le hliamtuar an um thu theih a si. Mipi kilhimtu lam pahnih an thi ve tin PDF-Kalay in an tarlang.\nRam le miphun hrangih nunnak liamtu pahnih cu PDF-Kalay Battalion (4) ihsin kum 19 mi Ko Zaw Naing Htay le kum 34 mi Ko min Zaw Aung an si. PDF-Kalay in an riahsiatnak an tarlang ih ram le miphun hrangih nunnak liamtu paralṭha an si tin cawimawinak an pe. Ramthar dinsuah a si hlanah sual rallian ralhrang pawl an do vivo ding thu an tarlang.\nHimi sun an doawknak ah mipi kilhimtu pawlin hmai an nor lawk nan ralthuam thazang an thlauaw ih hleiah Hanthawaddy lamih um ralhrang pawlin an run kahbawm ruangah mipi kilhimtu pawl cu an kirsal. Kalaymyo ramsung ah ralhrang le mipi kilhimtu PDF-Kalay hi doaw thei ringring dinhmun ih an um ruangah khuasung mipi pawl khal ralrinten um dingin theihter an si.\nPDF-Kalay Nuralṭha 9 An Kaihmi Ih Thuhla


Ralkap In Mino 4 An That Ih Motor Accident In An Thi Tin An Phuang – Meifar\nRalkap In Mino 4 An That Ih Motor Accident In An Thi Tin An Phuang\nJune 23, 2021 admin Lawrkhawm 0\nJune 22 zingah Mandalay PDF le ralkap pawl an kapaw ciamco, Chanmyatharzi Township ih PDF umhmun khuarnak cu dalan pawl ruangah ralkap in an thei. Ralkap pawlin an va sim tum cu an rak kap ciamco ih kaphnih kahawknak a suak.\nRalkap thuthang Myawaddy TV ah PDF 8 an thi ih 8 an kai, hliamtuar khal tam zet an um tin an phuang. Mandalay lamzinkap ah palik /ralkap pawlin umhmun an khuar vivo ih an rinhlelmi pawl cu an kap ih an kai.\nMotor thawn lamzin ih tlanlai mino 4 khal hriamkai ah an ruat ih an dum, lamzinkap ih ban an pah ngah ih mino 4 cu an kai. An motor cu bomb in an puah ih motor accident in an thi thluh tin a zan ah an phuang.\nMino 4 cu hriamkai an si lo ih ar vulhnak hmuan ih feh tum an si. Mino 3 cu Ta’ang miphun an si ih pakhat cu China-Myanmar mi a si. An hmin cu Nai Tun Kyi, Nai Hlaing, Chit Swe le Arsii pawl an si. Mithi Nai Hlaing cu June ni 6 ih nupi nei pekte a si, cun an thatmi Chit Swe cu Ta’ang mino lakih model rak ṭuan rero zo a si.\nAr vulhnak lam pan in an feh lamah meithal awn an thei rero, cutin lamzinkap ah palik thawn an tongaw thutthi ih an kirsal. Palik in ralkap pawl a sim thei ih ralkap motor thawn an dum hngal, meithal in an kap phah vivo ih lamzin kap ih ban an pah ngah.\nAn motor hmailam a kawr nan motor sungih um mino 4 cu an thi lo ih hliam an tuar, ralkap pawlin mino 4 cu an kai ih hmun dangih an hruai hnuah an thih thu theih a si. Ralkap in an motor cu bomb in an puah ih motor accident ih an thi thluh tin an phuang.\nNai Hlaing ih nupi in “Hriamkai PDF pawl tin an phuang, PDF thawn pehtlaih awknak zianghman an nei lo. Ar vulhnak hmuan ih feh tum an si, motor sungah ziang thilhman an hmu lo. Tuitiang an ruang khal kan ngah thei hrih lo” tin ṭap phah in a rel.\nCovid-19 A Positive Ruangah Nun Beidong In A That Aw\nRalkap Ruangah An Fanu Duatte A Thi, Hringtu A Pa An Kai


Kalay Myo Zintluan Dawr Hramhram In Bal Men Thei - Chinland Today Media\nJanuary 26, 2017 10:06 pm·0 comments\nKalay khawsung zin tlun ih dawr fate pawl balsiat thluh dingin sipin pawl in ralrinnak an pe zo.\nKalay pengkulh sipin hotu U Tawng Shwe cun hi thuthawn pehpar in tuikum thok ah dawr thawntul pawl ralrinnak an pek thluh zo thu le thawn aw lo pawl cu daan vekin, antlun ih celek an tumthu a sim.\nAcozah lam ih caan pek mi leng ih um pawl hi hram hram in hnawh khal ansi leh ding a zum um.#\nMore from my sitePhunkhat Tlawngta Pawl Hrang Ca-ukpi Ukkua, Bala Ca-uk Le Tlawngfawm Alak In Pek DingPhunhra Camibuai Phitu Pawl Hrang Lungawiza ThuthangMyanmar Bus Cangsual Ah Mi 19 ThiKhualtlawng Phurtu Mawttaw Le Thilri Phur Mawttaw Pah AwChin Ramkulh Lamzin Tuahṭhatnak ah JICA in Cet 100 Lenglo Pe DingLaitlang Ih ThilMak Thleng Mi Hi!


Malaysia Fala Hlo An Hawl Rero Mi Cu Kawlram Ah An Rak Kaihrem – Meifar\nMalaysia Fala Hlo An Hawl Rero Mi Cu Kawlram Ah An Rak Kaihrem\nApril 30, 2022 admin Leitlun 0\nMalaysia fala kum 22 mi Chia Min Yong cu a hlo ih an hawl rero hnuah Myanmar, Shan State, Tachileik ramsung ah misual pawlkom in an kaihrem thu theih a si. Malaysia palik pawl khalin an buaipi rero lai.\nThailand ram ah hnaṭuan ding ṭha aum tin cawngianak a hmu ih Thailand ram ah hnaṭuan dingin a poksuak. Cawngianak ahcun thlakhat ah $2000 le $3000 a ngah thei thu an tarlang, cumi cawngianak tuahtu cu misual pawlkom an rak si. Thailand ram ihsin Tachileik ah an hruai ih misual kut sungah a thleng.\nMisual pawlin tlensuahnak dingah Singapore $47,685 zat an ngen hnuah Singapore $127,161 zatin an ngen sal. Patrick Ooi Khar Giap thuthang sungah an kaihhremnak hmun ah Malaysia nunau 100 lenglo an um ih a tlangpi thu in tlensuahnak dingah mi pakhat ah Singapore $2000 le 4700 an ngen ṭheu tin an tarlang,\nSumpai thawn an tlensuahmi hi mi 10 an um zo. Chia Min Yong tlensuahnak dingah sumpai an dil tamtuk ruangah a innsang pawlin harsatnak an tong, curuangah Singapore hlasakthiam le lemcan thiam hminthang Wang Lei in sumpai cu a ṭumsak ding thu a tarlang,\nWang Lei in sumpai a ṭumsak ding thu cu online parah a lar ciamco ruangah misual pawlkom in tlensuahnak ding sumpai cu an thansal ih tutiang an tlensuak thei hrih lo. Misual pawlkom in Chia Min Yong cu innkhan pakhat sungah an khum lai ih ziangtin hman an tuah, an sualpi lo ih hna khal an ṭuanter hrih lo thu an sim thei. Asinan, an tlensuak lohli lo asilen a parah thil poi a thleng ding tin an hringhro.\nThudang: Myanmar Ram Ih An Kaihhrem Mi Thailand Fala (2) An Tlansuak; Myanmar-Thailand ramri ih um Myawaddy ah Thailand fala pawl an kaihrem ih hlawhhlang an ṭuanter ṭheu. Thailand fala kum 25 mi pahnih cu Myanmar ramri ah hnaṭuan ding ṭha zet aum tin an bum, Myawaddy ah hnaṭuan dingin an va feh ih misual pawlin an kaihrem hnuah an taksa an zuarawkter. Myanmar ram an thlennak cu a rei zo.\nMikhual pawlin nuamcennak ah an hmang, hna an ṭuan duh lo asilen 25,000 baht an kuanter. Ramri cu Myanmar ralkap pawlin an kil thepthep ruangah an tlansuak ngam lo. Cumi hnuah Thailand ramri kiltu ralkap pawl thawn a thupten an pehtlaihaw thei.\nApril 27 zan ah an tlansuak ding thuhla cu Thailand ramri kiltu hnenah an sim thei hmaisa ih Myanmar ralkap pawlin in kap that asilen kan ruak hi rak la uhla, kan taksa cu midang hrangah hlu uh’ tin an cah ta. April 27 zanṭim laiah an tlansuak ih Myanmar ralkap pawlin datmei thawn an dum ciamco.\nThailand ramri kiltu pawlin an rak auh ih tiva ah dawp uh’ an ti. An vanṭhanak ah ramri tivapi cu an leuhsuak thei ih Thailand ramri kiltu pawlin an dirsuak. Thailand fala kum 25 mi Ekapop Lueangprasert in, “Kan umnak hmun ah Thailand nunau 300 hrawng cu kaihhrem an si lai, hlawhhlang an ṭuanter” tin Thailand palik hnenah a sim thei.\nA Nupi In A Thihsan, “Zohman Ka Mawhpuh Lo, Ka Nupi Hi A Vanduai” A Ti\nKachin Mino An Vuakvel That


Tidai in ih thathnem thu (7) pawl | Radio Veritas Asia\nTidai in ih thathnem thu (7) pawl\nTidai in ih thathnem thu (7)pawl\nKan innsangah nuam le dam in kan um theinak dingah tidai tampi in tlang uh si.\nSii lam thiam nak thawn pehpar aw mi Dr. Thant Zin ih ngan mi thu thawn pehpar aw in mal lai simnak le relnak. Tidai in nak cu nitin tuah mi a ol mi thil a si ruangah a thu pi hleice ah kan ruat lo. Asinan tidai inn nak cu that nak tampi a um thu science lam zingzoi nak in theih a si. Minung pawl ih taksa ah tidai dat cu zatek 60 tel in tuah a si. A hleice ih cell pawl hrangah um lo thie lo ih a tul mi a si. Nikhat ah khuat 8 hrawng in a tul thu an sim. Tidai dat cu taksa sungah malter loin tidaan phunkim in kan in a tul. Tui ih ka run sim vivo dingmi cu tidai tampi in nak ih a that hnem nak pawl an si.\n1. Hmel lam a no ter.\nTidai dat a cem tikah taksa lam thazang a siat ter thei. Ahleice in a harsa mi exercise tuah caan le tikcu sak caan a si. Taksa sung ih tidai dat zatek 2 hrawng a mal hman ah tidai dat mal nak cu theih thiam ding rori in a lang. Taksa a sat daan a thleng awk nak, hna tuan kha thaten tuan thei lo nak, bang nak cutivek pawl a tuar ter a si. Tidai dat tam ter nakin cutivek buai ank ihsin a kham thei ih, thinbang nak a mal ter.\n2. Thluak hna tuan nak pawl a tha ter.\nTidai dat tam le tam lo cu thluak hrang ah tampin that hnem nak a um. Taksa ih zatek 1 ihsian 3 hrawng tidai dat sung hman ah thluak hna tuan nak a siat ter. Zingzoi nak ih an sim nak vekin tidai dat zatek 1.59 a sung tikah ruah nak lam siat suah nak, thinlung bang nak, bang nak cutivek pawl a cang ih hna tuan thei nak khal a mal ter vivo.\n3. Lu nat nak kha a zia ter.\nTidai dat a cem tikah lu nat nak, lu hrek nat nak cutivek buai nak ton a theih. Tikcu a sat tikah tidai tampi in a tul. Tikcu can ruangih tidai dat cem nak, lu nat nak pawl a zia ter ding.\n4. Sung pit nak pawl a zia ter.\nTidai dat a mal tikah sung a pt ih ril lam cangvaih nak tha a mal nak, ek thawh a har nak, sungpit nak cutivek a cang thei. Curuangah tidai tampi in a tul. Ril lam tluan ih thaten a feh nak dingah a si.\n5. Phu ih lungto um nak a kham sak thei.\nPhu ih lungto um nak cu zun feh nak ih tatthuh dat thil tha lo pawl khawm ih a cang mi a si. Zun lam ih lungto um nak cu a tam sawn cu kaileng sungah a cang thei. Tidai tampi in nak cu zun feh nak ah tatthuh dat pawl khawl lo dingah a bawm. Cutivekin phu ih lungto um nak kham a theih.\n6. Zu rit tuk nak ihsin a zia ter thei.\nZu tamtuk in nak in umdaan nuam lo a cang ter thei. Alcohol timi zu cu zun tampi a feh ter ih tidai dat a mal ter. Zu in tamtuk asile tidai hal tuk nak, bang nak, lu nat nak, dang car nak cutivek a cang ter. Hitivek cang lo dingah zu in caan khal ah tidai khal in a tul. Ih hlan khalah tidai khuat khat in a tul.\n7. Tidai tampi in nak in taksa rih nak mal ter dingah a bawm.\nTidai tampi in tikah pum a puar ter ih zio can nak khal a rang ter. Zingzoi nak pakhat ah tidai liter hrek in tikah zio can nak zatek 24ihsin 30 le nazi hrek hrawng a rang ter thei thu theih a si. Nikhat ah tidai liter 2 in nak cu 96 calory hrawng a kang ter thei. Rawl ei hlan nazi khuai hrawng ih tidai in nak in pum a puar ter ih calory mal te vial a ei ngah tiah an sim. Tidai thiang in a tha bik. Taksa sung ih a sat a hman kel ten a cang thei nak dingah tidai in tikah tha zang hman bet asi rungah calory kang ter theih a si.


Hmuhsuam zuamtaihnak phunphun pahtlangin Dungthluntu 70 million neizotu Nu ropi - Falam Online Media\nHmuhsuam zuamtaihnak phunphun pahtlangin Dungthluntu 70 million neizotu Nu ropi\nAtufang leitlunhuap ih milar Australia ram mi Alex Hirschi cu harsatnak phunphun pahtlangin internet cahmai ih dungthluntu 70 million lenglo a nei zo hlei ah, video pakhat a thlah mi hin $ tingteel a la lut.\nAmahhi mawṭaw cangkang ngainazettu a si ih mawṭaw khawvel ah phumaw dingin radio thuphung hnaṭuan a ban san.\nLeitlunhuap ram tinkim ih mawṭaw cangkang thu pawl zirzoi in mawṭaw ṭhat zia, a mawi zia le mawṭaw cangkang tuahtu thu pawl pholangin social media ah “Supercar Blondie” timi hmin thawn a lar mi a si.\n“Nangmah vek ih Lar ve dingin ziangtin Ke kan kar ding tiah mi nih in sut ṭheu. Miṭhen cun ka pho lang mi mawṭaw cangkang zaar ah olsamte`i Lar mi ah in ruat. Nan, ziangvek lamzin ka zawh, ziangvek harsatnak pawl ka pahtlang tivek in ruat sak tel lo” tiah Alex Hirschi cun a rel.\nPumcawmnak radio thuphuan bang san in, mawṭaw khawvel ih a lut pekte ah harsatnak phunphun a tuar.\n“Mawṭaw cangkang ngaihsaktu mi zate deuh thaw cu mipa hlir an si ih, mawṭaw thawn pehparmi puaipi tivek a um tikah a telvetu nunau um sun cu kei mah lawng ka si ṭheu. Ka dunglam ihsin in rel supso ih, nunau fafa ih hivek ah telve tiphungpha in hnon ka tuar caan a tam. Mawṭaw thuhla ka theih lomi a tam bet tikah company picang rori hman in hmuhsuamawknak aw-aan in barh” tiah amahcun a rel bet hrih.\nMi ih ziang siar lo mi si cingin a tumruhnak in Lam a hruai ih, atu ahcun social media ih viewer ngahbiktu dinhmun tiang a thleng ban zo a si.\n“A caan ahcun tuvek dinhmun tiang ka thleng thei mi hin i mangbangter. Ka ruah ban lo mi Leitlun mi hminthang pawl in cumi mawṭaw kha na mawng sin zo maw, ziang vek a si, ka mawṭaw thar hi rak zoh ve aw ti`n cakuat ka dong tam. Cuvek caan ah ka manglam a si lo maw ti`n mah le mah ka sik awk ṭheu” tiah Alex Hirschi cun a ti.\nTeimak suahin kum 1 ah ni 300 sung rori ram dangdang ah tlawngin hna a ṭuan ruangah, a liamzo kum 2 hrawng ah lungbuai caurau in a rak um dah.\n“Ka innsang, ka rualṭha le ka uite tiang tong man caan nei loin hna ka ṭuan ruangah caurau in ka um lawk. Nan, pulhnatpi boruak ah colhhahdam in ka um thei saal. Cumi tikcucaan sungah hnaṭuan bawmtuding kan ngaih tuah ih, atu ahcun hnaṭuanpi 25 kan nei ih hahdam deuhin hna kan ṭuan thei” tiah amahcun a rel.\nKum 36 mi Alex Hirschi (Supercar Blondie) teimaknak cu a rahsuak taktak ih, atu ah YouTube channel ah 7.5 million subscribers, Facebook ah 45 million, Instagram 9.9 million ti`n dungthluntu 70 million lenglo a nei.\nThe-Sun ih tarlang mivek a si le Alex Hirschi (Supercar Blondie) net worth cu $17 million a si.\n← Meithal thlak pangin mah le mah kap aw ngahtu Palikbawi a thi\nMandalay ih Ralhraang sakhaan an lak tum lai Zuknung thlah darh →\nPacak Salai Tial Thang tei` sualawknak cu Diriam umlo zetin Tawpter


The Last Speech of Hazrat Ji, Moulana Yusuf Kandhlawi (RA) Part 1 MP3\nMuhammad Yusuf Kandhlawi (Arabic: مولانا محمد يوسف كاندهلوي   ) was born on 25 Jumada al-Awwal 1335 H (20 March 1917) in Kandhla, India. He was born to a ...\nTags: Islam, Tablighi, Hazrat, Ji, Moulana, Yusuf, Kandhlawi, Mufti, Danka\nMoulana Yusuf Kandhlawi (RA) The Last Speech of Hazrat Ji MP3\nTags: The Last Speech of Hazrat Ji, Moulana Yusuf Kandhlawi RA Part 1 YouTube\nShaykh ul Hadith Maulana Zakariyya R.A ki Muhammad (S.A.W) Ky Roza Mubarak py na jana MP3\nShaykh al-Hadith Maulana Mohammad Zakaria Kandhlawi (RA)- Muhammad (S.A.W) Ki Qabar Mubarak py na jana kyun?? bayan Shaikh Hanif Luharvi More ...\nTags: Zakariyya, Shaikh ul Hadith, Maulana, Prophet, Muhammad, Madina, makka, qabar, Qabar Mubarak, Kandahlawi, Kandhalvi, ulma e deoband, Shaikh, Shaikh Hanif Luharvi, Shaikh-ul-Hadith, Hanif, Roza mubarak, Kandhlawi, Deoband, Ulama, Urdu, Shaykh, attablig\nRARE AUDIO 1-2: MOLANA YUSUF KANDHALAWI (1917-1965) 2ND AMIR OF TABLIGH JAMMAH MP3\nSubscribe to youtube channel: http://www.youtube.com/user/LondonMarkaz Add us on facebook: ...\nTags: islam, muslim, hadiths, imams, quran, fazaal amaal, shaykh zakariya, molana yusuf sab, Molana, YUSUF KANDHALAWI, amir tabligh, tablighi, london markaz, effort of iman, ilyas, desbury markaz, darul uloom, hayatus sahabah, iman amaal, nazim uddin, india, deobond, salafi, biddah, rare audio, muslims, 6 points, boyan, tongi, istimah, jammah tablighi, TABLIGH, dawah, non muslim, DAWAH, taqi usmani, mariful quran, old scholer, pakistan, bangladesh, abu hanifa, fiq, shafi, makkah, madina\nRARE AUDIO 2-2: MOLANA YUSUF KANDHALAWI (1917-1965) 2ND AMIR OF TABLIGH JAMMAH MP3\nTags: islam, muslim, hadiths, quran, sunnah, allah hu akbar, tabligh, jammat, molana ilyas, yusuf sab, MOLANA YUSUF KANDHALAWI, fazaal amaal, london markaz, tablighi, nizam uddin, usa jammat, 6 points, husht, darul uloom, deobond, deobondi, tahawai, aqrdah, salafi, biddah, imam abu hanifa, hanafi fiq channel, halal, haram, raiband, markazi masjid, kuruj fe sabililah, in the path of allah, haq, islam deen, indian scholers


Parcel Sungah Congor Rul Tum Zet Arak Um – Meifar\nParcel Sungah Congor Rul Tum Zet Arak Um\nApril 4, 2022 admin Leitlun 0\nThailand, Muang district, J&T Express parcel kuatnak hmunpi ah congor rul tumpi an hmu. Parcel cu March 22, 2022 ah a thleng, an va zemsuah hlanah parcel bawm cu a cang rero ih a sungah thamvang khal an thei.\nParcel sungah thildik lo aum ding ti an zum ruangah hnaṭuantu pawlin an vun ong cu congor rul tum zet ara suak thutthi, hnaṭuantu pawl khal a cuk tum ih an ṭih tuk. Kiangkap ih um rul kaihthiam an ko lohli ih zohman tuahmawh aw um loin congor rul cu an kai ngah.\nCongor rul cu metre 4 in a sau ih a tum zet. Ṭuanvo neitu in, “Congor rul kan hmuh veten kan zaten kan lau thluh, minung hrangah a ṭihnung tuk” a ti.\nCongor rul cu Nam Phong khua ih kuat dingmi a si, palik pawlin a kuattu le a dawngtu ding pawl cu an va zingzoi rero lai. Online mipi pawlin, “Tualthat tumnak a si, parcel sungih congor rul rettu cu napin hremnak pe uh” an ti.\nA Hnaṭuan Cu Mithi An Um Tikah Ṭah A Si, A Ṭap Thiam Zet Ih A Ṭahnak Ihsin A Innsang Pawl A Cawm\nLilawn Par Ihsin Fala Kum 17 Mi A Dawp


Taklawng Ih Um Hi Nun Direm Lungawinak A Si - Chinland Today Media\nTaklawng Ih Um Hi Nun Direm Lungawinak A Si\nJanuary 31, 2017 11:10 pm·0 comments\nTaklawng ih um hi mai taksak ruangpi lungdiriamnak a si hleiah nun diremnak khal a si tiin zingzoitu pawl cun an tarlang.\nGoldsmiths, University of London pawl cun hi thuhla zingzoi dingin lawngfangkheh ih umnak thu pawl zir hleicenak an neiih, taklawng ih umtu pawl ziangtluk in an nun ah diremnak le lunghmuinak an nei timi pawl khal zohfiangnak an nei.\nHappiness Studies timi cazual ah tlacun theih kom dahlo mi, mihran hnen ih sinfen phawih tahrat ih lawngfangkheh awk hi lungawinak pakhat a si tiin antarlang. Mai taksa, ruangpum duhdawtnak pakhat a siih nun diremnak khal a si tiin an ti. Mai ruangpum duhtawkawk lonak hi leitlun mi tamzet ih an harsatnak a siih, nun direm lonak tiang a suahpi titla in an ngan tel.\nDr Keon West le a tlawngta pawl cu British mi 850 lenglo pawl cu online ihsin an hmuhdan le an tontehmi pawl suhhliahnak an neih ter. An hmuhngah mi cu mai ruangrai duhtawkawknak le diriamnak thawn taklawng ih um in nun diremnak le lunghmuinak ngaingai a suah ter ti hi a si.\nLawngfangkheh ih um ve men cun lungawinak le diremnak a suah pi ngaingai lo nan, mai takruang pum duhtawkawnak thawi lawngfangkheh hi nun diremnak asi tiin anti.\nHi vek taklawng ih mipi lak ih um cu nunphung thawi umtlang mi a si ruangah Leitlun hmun zakip ih pom dan cu a dangdang cio ding. Kan Chin nunphung thaw tla cun a kalh aw zet mi a si.#\nAriana Grande Zaihla Saknak Ah Bomb Puak Mithi 19 Le Hliamtuar 50 Lenglo Um


US : Khuai ṭihnung tuk mi North America ram ah a thleng, A bu an Ṭhiatbal cih | Falam Online Media\nUS ram ih um dah kel lo mi Khuai tumzet (Asian giant hornet lole mithat Khuai) cu scientists pawl in caan tawk mawi an hawl hnu ah Canada ramri ih Blaine khua ah a bu an hmusuak ih an ṭhiatbal cih.\nMithat Khuai cu China, Japan, Thailand, South Korea, Vietnam le Asian ram ṭhenkhat lawng ih um mi an si nan mangbang thlak zet in North America continent ah 2019 kum cem lam in an hmu thok.\nTutiang ahcun North America khal ah Canada le US ramsung hmun malte lawng ah an hmusuak lai. 2020 kum lailak hrawngah Washington state sung ih mithat khuai apak ih hmusuak a si hnu in Scientist pawl in a bu an hawl thok ih Canada ramri ih um Blaine khua ah an hmusuak.\nHih thu thawn pehpar in insects nuntukhawsakdan zirzoitu entomologist thiam sang Christina M. cun “US ramsung ih hmuh hmaisabik mi mithat Khuai bu a si. Khuai ṭihnungbik lak ih siar tel cih mi an si ih Asia ram lawng ih um tlang pi an si nan ziangtin US ramsung ah an thleng thei timi kan thei lo” a ti.\nMithat Khuai cu 2 inches (5 centimeters) hrawng an sau ih a cak/ṭihnung zet mi tur an phut thei ruangah minung hrang khal ih ṭihnung zet mi an si. Asia ramsung ah Kum 1 sungah mithat Khuai in minung 50 zik a hen/keu that. Cuhleiah enviroment hrang ih thupi zet mi Thlaai karh tertu Khuai fate (Honeybees) thattu an si.\nChristina M. cun “Mithat Khuai pawl cun Khuai fate hawl in an that ringring. Khuaingal rual in Honeybees colony khat cu nazi kaar sungah an that ṭhet thei. Curuangah Thlaai karh tertu Honeybees cimit ter theitu an si ruangah US ramsung ih um ding a rem thiam lo” a ti.\nScientist pawl ih hmusuak mi Blaine khua ih mithat Khuai bu cu October 24 ni ah an ṭhiatbal ih bu an sak nak thingkung khal an hau cih.\nMithat Khuai pawl cu an mi hen nak zang a sau ih Khuai siim nak kawr menmen khal an hen tlang thei ruangah a bu ṭhiat dingah thuamhna ṭha cii hruh in an ṭhiatbal a si.\nA Video na zoh duh le hinah hmet ……. Mithat Khuai\n← FALAM : Vaar lilawn ahmat 2 On-Puai tuah suak – VIDEO\nSurbung Airport cang suak thei ding ih ṭan rak la ve tu MP U Zung Hlei Thang ih awkam →


Hmuh Hmaisabik Parih Ruahnak - Chinland Today Media\nOctober 23, 2010 1:10 am·0 comments\nA lenglam zohnak in thu tthen hlah uh; thudik a sinak zoh in thu tthen uh,” tiah a ti. John 7:24\n– Jeremiah 1-2\n– 1 Tim. 3\nKan dung nai ih Nitin Thlarau Rawl ah T-Shirt angki parah “Duhdawtnak cu a sungtu pawl hrangah: (Love is for losers)” ti ih nganmi a hruktu fala nu pakhat ih thu ka ngan. Cumi sungah cuih thu cu riahsiatza a si thu le a thuken cu tuarnatnak a si thu ka ngan.\nKa casiartu sungin nu pakhat in phundangzet in a rak laakmi ka hmu ih ka lauzet. Ca i kuat ih, “Ka fanu le a rualpi pawl cu tennis lektu an si ih cuti ih canganmi T-Shirt angki hrukin an lek ttheu. Tennis leknak ah hmat ngahmi nei lo cu “Love” ti ih siar a si. Hmat na ngah lo asile “Love” ti na si dingih na sung tinak a si. Curuangah tennis leknak ah “Love” ti cu sung tinak a si,” a ti. Cu minu ih ca i kuatmi in cuih ttong thawn pehpar aw in ruahnak thar i pek.\nHih ka hmuhtonmi in ziangkim ah zamrangzet ih thutthen cu a sual thei ti i theihter. A famkim lomi le theih fiang lomi parah hrambun tahrat in thutthennak tuah cu a palh thei ih midang hrangah a ttha lomi le mannei lomi um daan a suakter. Cule cuti vek thutthennak in midang napi in a siatsuah hngai thei.\nA dik lo ih thutthentu pawl hnenah Jesuh in, “A lenglam zohnak in thu tthencat hlah uh, thudik a sinak zoh in thu tthen uh,” tiah raalrinnak a pek (John 7:24). Kan thutthennak cu a dikmi le a hmanmi thutthennak si dingin kan raalrin a ttul. Thutthennak cu thuhla dik theihmi parah le a dikmi thinlungput (Khrih lungput) neih ih tuah a ttul. “Dingte ih thutthen cu nehtu pawl hrangah a si,” timi thuken (motto) kaihnget dingin napi in zuam aw. – Bill Crowder\nNa hmuhmi thu ol te’n va tthen hlah,\nNa theih hmaisa thu puan te’n laak hlah;\nTheih sual awknak a karh sin thei,\nThudik thei fiang hmaisa lo ahcun! – Sper\nRuat ttha ta lo ih thutthennak cun\nsimfiang saalnak a ttul ttheu.\nMANGBANGNAK A SI\nTtong Hi A Thupi Maw?